Like Kustannus | Veden viemää\nISBN p: 978-952-01-1032-1\nISBN e-kirja: 978-952-01-0921-9\nISBN kirja: 978-952-01-0869-4\nAvainsanat: e-kirjat, Jaana Nikula, Like, Mikael Niemi, Pokkarit, Suomennettu kaunokirjallisuus\nSelviytyjiä, uhreja, rakkautta ja raakuutta jokitsunamissa Pohjois-Ruotsissa lähellä Norjan rajaa Luulajajoessa on tuhka tiheässä vesivoimaloita, joiden padot vangitsevat mahtavia vesimassoja.\nKiivaan runsassateisen syksyn jälkeen tapahtuu jotain, minkä ei pitänyt koskaan olla mahdollista: padot murtuvat, ja kuin tyhjästä nousee korkea märänharmaa tsunami. Veden kahlitut voimat ryntäävät vapauteen kohti kaukana odottavaa merta. Veden viemää marssittaa tuon jokitsunamin tielle kourallisen ihmisiä. Heidän maailmansa, ja joskus he itsekin, huuhtoutuvat ikuisesti pois. Urbaanisaamelainen istuu automaattilukittuvassa retrosaabissaan fiilistelemässä samalla kun veden pinta nousee nousemistaan. Helikopterilentäjän piti tehdä itsemurha vuorta vasten lentämällä, mutta vesimassat tekevät hänestä eräänlaisen pintapelastajan. Joukkoon mahtuvat vielä lapsestaan ylihuolehtiva myyjätär, loppuunpalanut opettajatar, voimalaitostyöntekijä, joka saa tilaisuuden näyttää hameväelle kuka loppujen lopuksi on kuka, viimeisillä voimillaan uutta elämää luova taiteilijanalku ja muutama muu. Kaikkien näiden oivaltavasti erilaisten hahmojen kohtalot liittyvät yhteen veden viedessä mukanaan autot, mökit, koirat – ja osan ihmisistäkin. Veden viemää on ruotsalainen ja mikaelniemimäinen katastrofiromaani. Se tapahtuu yhtenä kohtalokkaana päivänä Ruotsin Lapin saloilla. Sen tempo ja kiihkeys salpaavat hengityksen. Mikael Niemi (s.1959) tuli tunnetuksi läpimurtoromaanillaan Populäärimusiikkia Vittulajänkältä (Like, 2000), jonka jälkeen häneltä on ilmestynyt muun muassa kirjat Nahkakolo (Like, 2004) ja Mies joka kuoli kuin lohi (Like, 2006).\n“Mikael Niemi on hyvässä vedossa. Hän kuvaa tapahtumia ja asukkaiden kohtalon vääjäämätöntä täyttymistä hyvin etenevän trillerin hengessä. Romaanin koukun nielaisee huomaamattaan.” – Jukka Petäjä, Helsingin Sanomat\n“(…) Veden viemää on ihmisluonnosta ja moraalistakin kertova laadukas toimintaseikkailu.” – Vihreä Lanka\n“Veden viemää -romaani on hieno muistutus siitä, että kaikki ihmisen luomat padot ovat murrettavissa.” – Vesa Kärki, Kaleva\n“(…) tiukasti ja vinhasti mukanaan vievä tarina (…) – Hannele Puhtimäki, Pohjalainen\n“Mikael Niemen läpimurtoromaani Populäärimusiikkia Vittulajänkältä on saanut muutaman välityön jälkeen seuraajan, jossa on vahvaa kaupallista potentiaalia.” – Matti Tieaho, Kymen Sanomat\n“Eläytymisen kykyä kirjailijalla on niin että hirvittää. Vaikka henkilöitä on paljon ja tsunami jatkuu läpi koko kirjan, romaania on vaikea laskea kesken kädestään. –Anelma Järvenpää-Summanen, Maaseudun Tulevaisuus\n“Vaikuttava katastrofiromaani – henkiinjäämistaisteluja, järkyttäviä ihmiskohtaloita ja niin kihelmöivää jännitystä, ettei kirjaa malta laskea käsistään. Suomentaja Jaana Nikula on todella onnistunut.” – Eira, Iiris


Asiantuntijat vastaavat: Kuinka monta kertaa päivässä pitäisi käydä pissalla? - Lifestyle - MTV.fi\nAsiantuntijat vastaavat: Kuinka monta kertaa päivässä pitäisi käydä pissalla?\nLifestyle > Hyvinvointi Julkaistu 24.05.2017 06:35\nOmaa vessakäyttäytymistä kannattaa seurata mahdollisten muutosten varalta.\nToiset ihmiset ravaavat vessassa joka tunti, toiset pystyvät puolestaan pidättelemään jopa kokonaisen työpäivän. Mistä tämä ero oikein johtuu ja onko sillä terveyden kannalta merkitystä?\nJoinain päivinä saat juosta vessassa vähän väliä, toisina taas pystyt pidättelemään useita tuntia ennen pissahädän yllättämistä. Women’s Health -sivusto kysyi asiantuntijoilta apua selvittääkseen vastauksen kysymykseen, kuinka monta kertaa päivässä vessassa tulisi oikein käydä.\nValitettavasti vastaus ei ole niin yksinkertainen kuin voisi olettaa.\n– Ei ole olemassa normaalia määrää. Keskimäärin ihminen käy kuusi tai seitsemän kertaa päivässä, newyorkilainen sisätautioppien lääkäri Keri Peterson kertoo.\nSe, kuinka monta kertaa päivässä matkasi suuntautuu vessaan, riippuu muun muassa elimistösi suolatasapainosta, hikoilun määrästä, juomisesta ja rakon kapasiteetista. Lopullinen määrä on siis hyvin yksilöllinen.\nMyös niinkin yksinkertaisella asialla kuin aterian sisältämällä suolalla on vaikutusta pissahädän syntyyn. Jos ateria sisältää paljon suolaa, se saa sinut juomaan tavallista enemmän, mikä puolestaan tihentää vessakertojen määrää.\nSuolainen ruoka voi saada ravaamaan vessassa tavallista useammin.\nPäinvastainen ilmiö tapahtuu kuumana päivänä tai rankan urheilusuorituksen aikana, jolloin nauttimasi vesi poistuu elimistöstäsi virtsan sijaan hikenä.\nÄlä pidättele yli neljää tuntia\nJos vessakertojen määrä pysyy suhteellisen samana viikosta toiseen, ei huolta. Mutta jos kerrat tihenevät yhtäkkiä pidemmäksi aikaa, kannattaa asia käydä tarkastuttamassa. Tällöin kyse voi olla esimerkiksi virtsarakontulehduksesta tai virtsatieinfektiosta, joka on yleinen vaiva nuorilla naisilla.\nUrologi Christina Pramudji kehottaa käymään vessassa, kun siltä tuntuu. Jos pidättelet säännöllisesti aina viime hetkeen saakka, teet ainoastaan hallaa rakollesi, joka voi pidättelyn seurauksena menettää parhaan tyhjentymiskykynsä.\nTämän lisäksi pidättely lisää infektioriskiä, sillä virtsa sisältää paljon bakteereita, jotka voivat lisääntyä, jos virtsaa pidätellään rutiininomaisesti pitkiä aikoja kerralla. Pramudji suositteleekin välttämään vessakäyntien venymistä yli neljällä tunnilla.\nVideo: Jos vessaan on jonoa, tämä vinkki tuo helpotusta asiaan.\nNopea kivunlievittäjä! Tästä syystä sinun tulisi aina pitää tennispalloa mukana reissuillasi 2.5.2017\nTäytyykö sinun ravata vessassa koko ajan? Mahdollisia syitä on useita 9.2.2017\nTämä tieto todella lisää tuskaa: Näin oksettavan paljon bakteereja vesipullossasi on 8.2.2017\nHaukottelu ei johdukaan väsymyksestä? 9 tieteellistä selitystä kehomme reaktioihin 15.1.2017\nMitä tapahtuisi, jos et harjaisi hampaitasi vuoteen? 16.3.2017\nHyväkuntoinen Elise, 24, menehtyi täysin yllättäen – surun murtama äiti: ”Hän oli vain nukahtanut eikä enää herännyt" Kummallinen trendi leviää netissä – äitien vauvamahat katoavat kuin taikaiskusta


Tappio ulkopolitiikalle, voitto näyttämötaiteelle — Paavo Väyrynen\nKun hallitusohjelma on ”strateginen” ja yleisluontoinen, salkkujen jaolla ja ministerivalinnoilla on tavanomaista suurempi merkitys. On vahinko, ettei Keskustalla ole lainkaan edustusta ulko- ja opetusministeriöissä. Henkilövalintojen merkitys korostuu sen vuoksi, että ministeriryhmä tulkitsee ohjelmaa ja ratkaisee käytännön politiikan suunnan.\nKeskustan osalta on syytä jälkikäteen pohtia neuvotteluprosessia.\nPuolueen sääntöjen mukaan puoluehallituksella tulisi olla eduskuntaryhmän rinnalla tasavertainen asema hallitusta muodostettaessa. Neuvotteluissa ratkaiseva vaihe oli se, jossa hallituspohja valittiin. Tästä puoluehallitus ja sen työvaliokunta olivat kokonaan sivussa.\nPuoluehallitus kokoontui vasta sitten kun neuvottelutulos oli pöydällä. Nyt tasavertaisuus toteutui vain siltä osin, että puoluehallitus oli mukana kokouksessa, jossa ministerit valittiin. Tämäkin oli pelkkä muodollisuus, sillä valinnat oli valmisteltu ennakkoon eduskuntaryhmän keskuudessa.\nSaatujen kokemusten perusteella on syytä pohtia, pitäisikö puolueen sääntöjä muuttaa siten, että jäsenistöä edustavien puolue-elinten vaikutusvalta hallitusta muodostettaessa turvattaisiin nykyistä paremmin.\nAsetuin ehdolle eduskuntavaaleissa päästäkseni valtioneuvoston jäseneksi ja nimenomaan ulkoministeriksi. Ajattelin, että minulla olisi ollut asiantuntemukseni ja kokemukseni perusteella siinä tehtävässä paljon annettavaa. En uskonut, että ikä olisi ollut esteenä valinnalleni, sillä ulkoministerin virkaa hoitavat eri maiden hallituksissa yleensä 60-70 –vuotiaat kokeneet poliitikot.\nAjattelin myös, että Suomen keskustalaisimmasta maakunnasta Lapista haluttaisiin edustaja Keskustan ministeriryhmään. Uskoin, että silläkin olisi ollut merkitystä, että valintani kautta Itä-Suomi olisi saanut edustajan Euroopan parlamenttiin.\nLuotin mahdollisuuksiini senkin vuoksi, että Juha Sipilä korosti loppuun saakka julkisissa lausunnoissaan pätevyyden ja kokemuksen merkitystä ministereitä valittaessa. Valintakokouksessa kriteerit olivat kuitenkin aivan toiset. Kokemuksen asemesta korostui ikä: ministereiden tuli olla pääministeriä nuorempia.\nKokouksessa kävi ilmi, että Juha ei olisi ehdottanut minua ministeriksi siinäkään tapauksessa, että olisimme saaneet ulkoministerin paikan. Se olisi ollut kovan luokan poliittinen linjavalinta. Lappia olisi ilmeisesti hyvitetty sillä, että Markus Lohesta olisi tullut oikeusministeri.\nTimo Soinin valinta ulkoministeriksi oli tarjolla olleista vaihtoehdoista toiseksi paras. Uskon, että hän on reaalipoliitikko, joka huolehtii ensi sijassa Suomen kansallisista eduista. Kriittinen perusasenne Euroopan yhdentymistä kohtaan on eduksi sekä Eurooppa- että ulkopolitiikassa.\nVaatimattomaan tyyliini totean, että tehty ratkaisu oli tappio Suomen ulkopolitiikalle. Samalla se oli kuitenkin voitto maamme näyttämötaiteelle. Nyt minulla on aikaa viimeistellä uuden historiallisen näytelmäni käsikirjoitus ja huolehtia siitä, että se esitetään heinäkuun lopulla Pohjanrannan kesäteatterissa.\nPekka Lukkala 29.5.2015 12:09\nEn ole katkera, mutta kuitenkin!\nAimo Remes 29.5.2015 18:52\nKyllä Väyrynen tietää harrastelijanäyttelijäkin näyttömötaiteesta.\nMiksi kuitenkaan sääntöjä ei muutettu, kun Väyrynen oli puheenjohtajana.\nAnne Lindell 29.5.2015 21:56\nNiin Pekka, rasittavaa. ... Miten mies, joka omien sanojensa mukaan ei ole koskaan pyrkinyt mihinkään, vaan häntä on aina pyydetty, voi olla nyt pettynyt, kun ei tullutkaan ministerin salkkua? Selitäpä, Paavo, minulle tämä! ... Anna mun kaikki kestää! ... Joskus on todellakin paljon parempi, kun on hiljaa. Sinä,et Paavo edes osaa olla hiljaa.\nSeppo-Juha Pietikäinen 29.5.2015 12:22\nEttä kehtaatte jatkaa vielä.\nSipilälle täysi tunnustus hallitusneuvottelujen vetämisestä !\nJaakko Korpi-Anttila 29.5.2015 12:28\n”.. oli kuitenkin voitto maamme näyttämötaiteelle..”\nSinnikkäällä harjoittelulla uusi ulkoministeri saattaisi oppia muutaman tanhuaskeleenkin.\nPertti Väänänen 29.5.2015 12:49\nSoini tanhuamassa olisi todella mahtavaa!\nFredrik Arra 29.5.2015 14:21\nMinkä taiteilijan maailma Paavossa menettääkään!\nJuha Kuikka 29.5.2015 14:28\nEihän häntä ainakaan vielä ole menetetty.\nSeija Nylund 29.5.2015 12:30\nHelppo ratkaisu Sipilältä kun keskustan Katri Kulmuni sai samasta Lapin vaalipiiristä liki 3000 ääntä enemmän.\nVeikko Mäkitalo 30.5.2015 06:53\nAivan, lähes kaksi kertaa enemmän. Luulisi miestä hävettävän moinen kakkostila.\nMarkku Huusko 29.5.2015 12:42\n"Kokouksessa kävi ilmi, että Juha ei olisi ehdottanut minua ministeriksi siinäkään tapauksessa, että olisimme saaneet ulkoministerin paikan. Se olisi ollut kovan luokan poliittinen linjavalinta. Lappia olisi ilmeisesti hyvitetty sillä, että Markus Lohesta olisi tullut oikeusministeri."\nEuroparlamentaarikko Paavo Väyrynen kertoo tässä uutisen.\nMatti Villikari 29.5.2015 15:57\n"Lappia olisi ilmeisesti hyvitetty...." minä tyhmyyksissäni olen kuvitellut, että ulkoministeri edustaa Suomea ja oikeusministerin vastuulle kuuluu koko Suomen alueella oikeuden toteutuminen.\nMitähän se "siltarumpupolitikointi" tarkoittaakaan?\nToisaalta Paavon toive Lapin hyvittämisesta voisi toteutua niinkin, että Timo Soini muuttaisi kirjansa Rovaniemelle, ja laittaisi Iivisniemeen jalasmökin.\nAimo Remes 29.5.2015 18:57\n"Vitutukseen" ei näy heti kuolevankaan.\nPertti Väänänen 29.5.2015 12:48\nTohtori Väyrysen kannattaisi tässä tilanteessa keskittyä EU-parlamentiin ja kesäteatteritaiteeseen.\nPetri Hirvimäki 29.5.2015 12:49\nPaavo käyppäs katsomassa http://e-liike.net - jokaisessa meissä on jotain hyvää ja itse arvostan joitain juttuja sinussa. Etenkään en halua joukon jatkona ketään tuomita. Osin saat kohtuutontakin kritiikkiä. Se että vedät omasta narusta joskus niin näkyvästi on hyvä verrattuna siihen että salassa... respect tässä mielessä;-)\nPetri Hirvimäki 29.5.2015 12:53\nAi niin - otsikkosi - luulin että oltiin samoilla linjoilla tuossa "voitto näyttämötaiteelle";-) http://petrihirvimki.puheenvuoro.uusisuomi.fi/1959...\nMax Stenbäck 29.5.2015 12:54\nOnhan näitä Väyrysen tekstejä viihdyttävä lukea ja täytyy hattua nostaa otsikosta, hyvin piikitelty. Sitä vaan en tajua, että puolueen likapyykit ripustetaan tieten tahtoen koko kansan nähtäväksi.\nKimmo Saarikko 29.5.2015 13:27\nItse havahduin samaan. Juha Sipilä aloitti upeasti ja menestyksekkäästi Suomen poliittisen kultuurin uudistamisen.\nHallitusohjelman tekoprosessi onnistuikin hienosti. Sitten ministerivalinnoissa tulikin tämä mahalasku ja todella paha päin seiniä ajo. Ministereitä ei nimettykään pätevyyden ja substanssiosaamisen perusteella jopa eduskunnan ulkopuolelta, kuten joskus on tehty.\nSipilä olisi voinut muuttaa koko suomalaisen nimityskulttuurin niin, että myös julkisiin virkoihin ja tehtäviin nimettäisiin henkilöt ei sopivuuden tai kaveruuden vaan pätevyyden mukaan.\nPaljonkohan Suomessa tehdään virheitä ja rahaa palaa taivaan tuuliin epäpätevien henkilönimitysten takia?\nPetri Hirvimäki 29.5.2015 13:31\nKimmo juuri näin. Koko SSS-kolmikon ei tarvitse hävetä kykyjään valtapelaajina vanhaan Kaartiin verrattuna. Tyyli on moderni, mutta sama paska eri paketissa. En ole millään tasolla kovin innostunut...\nPaavon tai jonkun sisäpiirin konkarin kun saisi vielä vanhoilla päivillä tajuamaan homman ja avaamaan sitä rehellisesti kaikille. Se olisi huikeaa ja takinkääntojen takinkääntö!\nSe olisi sankaruutta!\nIrja Röntynen 29.5.2015 13:03\nVaikka olenkin näin vanha, olin iloinen, että hallituksen linjasta ja ministereistä päästiin nopeasti eteenpäin.\nVatulointiin ei ole enää aikaa eikä varaa!\nHannu Mononen 29.5.2015 13:11\nKukas puhuukaan näyttämötaiteesta, ellei Kiinan historiallisella hevospatsaalla ratsastaja.\nJuha Kuikka 29.5.2015 14:03\nIroninen kommenttisi luo sellaisen kuvan, että otsikon luettuasi ajattelit samalla tavalla kuin minäkin ennen itse blogitekstin lukemista, eli että tuolla näyttämötaiteella tarkoitetaan Soinin kykyä sellaiseen.\nKysehän oli loppujen lopuksi todellakin kirjoittajan itsensä näyttämötaidekyvyistä, joita hän nyt pystyy helpommin tuomaan julki kesäteatteriesityksen kautta.\nHannu Mononen 29.5.2015 16:58\nKyllähän Soinin verbaalisia lahjoja ja tilannetajua yleisönsä "vangitsemisessa" jytkytyksineen ynnä muineen voi hyvinkin pitää omanlaisenaan näyttämötaiteena.\nEikä ole dramatiikan tajua johtavilta poliitikoiltamme puuttunut ennenkään ulkopoliittisistakaan asiayhteyksistä: muistellaanpa, kuinka UKK sovitteli myhäillen tuuheita karvalakkeja yhdessä Nikita Hrustsevin kanssa, tai kiipesi palmuun Tunisiassa 1965.\nKaikki kunnia myös Paavo Väyrysen luovuuden kanavoinnille kesäteatteriin!\nVeikko Mäkitalo 30.5.2015 06:59\nKekkoseltakaan ei olisi onnistunut Paavon tekemä temppu ulkomailla. Muuten olisi voinut liittyä ratsastukseen, mutta Urho olisi ollut ratsastettava ja ratsastaja joku.....\nKari Ellimäki 29.5.2015 13:24\nEhkä aika on ajanut ohi YYA-Suomesta, vaikka sitä vielä Väyrynen ja Lehtomäki kaipailevat.\nTapani Lahnakoski 29.5.2015 13:27\nJos kepu olisi vielä saanut salkut opetus- ja ulkoministeriöistäkin, niin mitä muille olisi jäänyt?\nOnkohan se ihan niin, että pääministerillä ei ole mitään sananvaltaa ulkopolitiikassa?\nAri Tero 29.5.2015 13:29\nPääministeri Juha Sipilältä todella tyylipuhdas suoritus kun ulko- ja Eurooppaministeriksi tuli Timo Soini.\nMielestäni pääministeri Sipilä pelasi europarlamentaarikko Paavo Väyrysen ulos hallituksestaan ja kotimaan politiikasta, Paavo Väyrynen ymmärsi myös tämän.\nPasi Pekkinen 29.5.2015 13:33\nNiin, ehkä kaikkia kokemuksia ja näyttöjä ei ajansaatossa automaattisesti arvioida kredit-puolelle?\nToivon menestystä kulttuurihankkeittesi parissa!\nHannu Aro 29.5.2015 13:41\nPohjanmaan kesäteatterissa voi olla vaarallista esittää mitään poliittista näytelmää, sen verran kovaa alueen ihmiset on kironeet tuulivoimaloiden tuomaa hävitystä maisemissa.\nSyöttötariffi oli ihan päin helvettiä ohjaava, verotuloilla lahjusrahastoa kasvattava tukimuoto. Vieläkin tämä tuki jätettiin koskemattomaksi vaikka uusia voimaloita ei enää hyväksytä syöttötariffiin mukaan.\nJulkista rahaa kuluu n.300 miljoonaa vuosittain, jos ei asiaan puututa.\nAri Tero 29.5.2015 14:00\nOlin viikon Hailuodossa, lautan lähestyessä Oulunsaloa kiinnitin taas huomioni viiteen tuulivoimalaan. Kaksi jauhoi, kolme oli rikki kuten vuosi sitten, parasta ennen päivä oli mennyt.\nArto Luukkanen 29.5.2015 14:47\nvoiko ihminen enemmän parodioida itseään))) hyvä Paavo!\nMatias Härkönen 29.5.2015 14:50\nOlisitpa ollut jääkiekkoilija. Siellä puuttuu aina välillä tuota itseluottamusta, joka sinulla on. Tosin sielläkin valmentaja tekee pelivalinnat ja pelkkä itseluottamus ei pelipaikkaa tuo.\nKari Jääskeläinen 29.5.2015 15:00\nEnpä olisi ikinä arvannut, että juuri Paavo alkaa ensimmäisenä venkoilemaan. Kumma ettei valittu ministeriksi vaikka pystyi olemaan lojaali melkein 24 tuntia.\nHeikki Tamminen 29.5.2015 15:17\nPaavo, perkele, sinä se et vaatimattomuudellasi jätä kylmäksi koskaan :D\nReino Jalas 29.5.2015 15:20\n“Vaatimattomaan tyyliini totean, että tehty\nratkaisu oli tappio Suomen ulkopolitiikalle.”\nAinakin tunnistettava tyylilaji on edelleen tallella ja terässä.\n“Kokemuksen asemesta korostui ikä: ministereiden\ntuli olla pääministeriä nuorempia. “\nSe ikäkään ei ole kuitenkaan ihan mitätön juttu. Yksi blogistin vaalikampanjan kärkitavoitteitahan oli saada Lapin äänikuninkuus. Ja suhteellinen väkimäärä huomioiden koko maan äänikuninkuuden.\nMutta eikäs mitä, nuorisosiipi haastoi vaarin ihan heti. Keskustan omista Lapin joukoista nuori liinaharjainen Katri Kulmuni porhalsi 2813 äänellä ohitse. Myös persuista Hanna Mäntylä sivuutti hengästymättä vanhemman valtiomiehen, 1.183 äänen äänierolla.\nSillä Mäntylä mennä sipsutti saman tien Valtioneuvostoon saakka.\n“Timo Soinin valinta ulkoministeriksi oli tarjolla\nolleista vaihtoehdoista toiseksi paras.”\nKenties juuri noin. Presidentinvaaleissa 2012 EU-Liittovaltiokehitykselle kriittiset äänestäjät saattoivat valita joko Paavo Väyrysen tai Timo Soinin välillä.\nSilloin Soini sai 9.40 % äänistä ja Väyrynen mukikampanjoineen melkein tuplamäärän, 17.53 % verran. Väyrynen TV-insertteineen oli lähimpänä mennä Pekka Haaviston ohi toiselle kierrokselle.\nKello on kolmessa vuodessa kuitenkin tikuttanut jo eteenpäin. Nyt uudet joukkueet ovat tuollaiset kuin eilen julkistettiin.\nOn kukin valituista sitten paras, tai toiseksi tai kolmanneksi paras, niin noilla juna on nyt lähtenyt liikkeelle.\nArvo Tammela 29.5.2015 15:36\nKeskustalaisena rivijäsenenä en voi ymmärtää puolueemme kunniapuheenjohtajan katkeraa ulostuloa. Eikö Väyrynen voisi keskittää kaiken toimintatarmonsa EU-parlamentin jäsenenä toimimiseen ja antaa täysi tuki pääministeri Juha Sipilälle ja hänen hallitukselleen. Kuvittelin Väyrysen ymmärtävän sen totuuden, että korvaamattomia ihmisiä ei ole. Kun työelämästä tahi muista tehtävistä siirtyy luontevasti ansaitulle eläkepäiville niin ei kestä kauaakaan kun huomaa asioiden hoituvan vaikka olisi luullut olleensa täysin korvaamaton.\nUlostulollaan Väyrynen ilmeisesti halusi varmistaa huomispäivän lööpit ja sen, kuinka hirveän menetyksen kansamme tulee kokemaan väärin valitun ulkoministerin takia.\nKalervo Niementaus 29.5.2015 16:04\nTähän Jukan tarkkaan harkittuun ja monelta suunnalta punnittuun kommenttiin ei itselläni lisäämistä. Paavosta sanoisin sen, että Paavo ei petä koskaan, vaan on takuuvarma ilon tuottaja meille kansalaisille.\nPresidentiksi kun vielä ehtisi.\nJuho Joensuu 29.5.2015 16:07\nSen voisi lisätä, että ei taida kommentti kauan vanheta...\nAimo Remes 29.5.2015 19:07\nJäsenten väliset ja pieni perheriitahan vain piristää yhteiselämää.\nJuho Joensuu 29.5.2015 20:42 Vastaus kommenttiin #41\nEi vaikuttanut Jukan kommentti jäsentenvälisiltä, pikemminkin täydelliseltä ei oman nimen takaa heitetyltä idioottimaisuudelta.\nSinänsä ihan hyvä purkaa tuntojaan. Toivottavasti eivät jää sillä tavalla kaivelemaan pidemmäksi aikaa.\nJuha Kajander 29.5.2015 16:36\n"Timo Soinin valinta ulkoministeriksi oli tarjolla olleista vaihtoehdoista toiseksi paras."\nTuosta ei käy ilmi, keitä blogisti katsoi olevan tarjolla. Jos hän katsoi itsensä olleen tarjolla ollut vaihtoehto, niin tuo oli ehkä piikki Olli Rehnille, jonka nimi oli myös esillä. Ilmeisesti blogisti ei ainakaan tarkoittanut parhaalla vaihtoehdolla Alexander Stubbia.\nMikko Kaasalainen 29.5.2015 17:17\nOn se hyvä, että väyrystelyä ei tarvitse enää pelätä eikä Pikkaraisen siltapolitiikkaa eikä Juhantalon koplauksia.\nNyt on Suomi oikeassa kurssissa.\nVielä kun päästäisiin irti tuulimyllypolitiikasta.\nPetteri Hiienkoski 29.5.2015 20:08\n"Uskon, että hän on reaalipoliitikko, joka huolehtii ensi sijassa Suomen kansallisista eduista. Kriittinen perusasenne Euroopan yhdentymistä kohtaan on eduksi sekä Eurooppa- että ulkopolitiikassa."\nKai Niemeläinen 29.5.2015 22:56\nPaavo, tottakai olet paras. Joka paikassa. Me suomalaiset vaan emme sinua kestä.\nTaisto Merilä 29.5.2015 23:43\nSuomen ulkoministeriys kuulostaa Paavon tapauksessa vähintäänkin valjulta. Maailman, tai Maailmankaikkeuden Ministerissä alkaisi jo olla sopivaa tunnetta.\nMatti Villikari 29.5.2015 23:55\nTaisto, Patella on mahdollisuudet vielä Guinnesin ennätysten kirjaan. "Sama mies maailman nuorin ja vanhin ulkoministeri". Onhan tässä vielä runsaat parikymmentä vuotta aikaa ellei näytelmätaide vie miestä kokonaan.\nIlona Oksanen 29.5.2015 23:55\nYli 20 v.ovat kokoomus,keskusta,sdp ajaneet eun vyönkiristys ja suomen alasajo politiikkaa,tulos on eu kuntoinen rupumaa.Siinä eu kommuunin tavoite,joka alkaa olla tapissaan.Sanktiot venäjä kauppasuhteissa,eun ja usan takia,ovat samaa sarjaa.\nNäillä kiristyksillä ei tule mitään muuta,kuin hammasten kiristelyä,ja kansa kaduille,ajanmittaan(kuten muuallakin euroopassa,eu yhteisössä),siksi rahaa lisää poliisille ja armeijalle.Tottavieköön sossunluukulle tulee tungosta,entisestään.Entäs sitten kun kaikki köyhien lapset on suomessa huostattu(maksatte .1,4 miljardia vuodessa,tästä ulkolaisten konsernien tukemisesta(asiantuntijoiden malli ei kelvannut kerholaisille)RAY tukee rouvakerhoja tässä lasten ulkoistamispolitiikassa ruhtinaallisesti,muistamme sen ,että keskustan kansanedustaja paloniemi(keskusta),on perhehoitoliiton etujen ajaja,ja huostakertoimen esiäitejä:eli,valtio maksaa ainoastaan huostaanotoista kunnille.2008 lakimuutos,uudistuksen nimellä kulkeva,kuntaliitosten ohella,saikin aikaan huostapommin räjähdyksen.\nKaikki ne sadat "perheiden ja lasten "jotka eivät voi asua kotonaan kampanjoin jne.Jopa ääripää SOS-lapsikylät,päälliköineen,on otettu sivistysvaltion valikoimiin.Kokonaisia perheitä huostaanotetaan ja firmat teettävät 5000-7000 euron "vanhemmuustutkimuksia"jne.oman firmansa duunareille,tietenkin.\nOn se kiva kirjoitella kun euhun maksamme nettomaksuja,joita oli keskustan vanhanen ryydittämässä.Omat eläkkeet,varmat duunipaikat,verkostot pelaa,näemmä.Nostivat eun 750 tyypin loisimismaksuja,ja tilintarkastusta ei ole vieläkään sallittu.Kommuunin pääjehut nostavatkin kk.liksaa,jota ei moni saa edes vuodessa.Mikä ihmettelyn aihe siis on?\nEun sovittu tavoite oli alkujaan ajaa kaikki sivistysvaltiotkin rupumaiden tasolle,ja suomi etunenässä,pohjoismaista,aloitti sen mm.luopumalla omasta valuutastaan,olemalla eun mallioppilas,nuolemalla eun jokaisen käskyttäjän takalistoa jne.Suomen itsenäisyys lopahti poliitikkojen oman edun varmisteluun,ja salavihkaisten sopimusten kautta itsenäisyyden menetykseen.\nEU kannattajat ovat saaneet,mitä halusivat.\nOn sääli että entinen kansallinen kokoomus on alennustilassaan ja keskustan ,sekä sdp:n,kokoomuksen politiikka,ovat yhteneväiset.EU tasa-arvon ja arvoyhteisön perustuslakien mukaisesti.EU arvoyhteisö kun on pyramidihuijauksen tasoinen rahansiirto huijaus.Eliitille lisää, mistä te maksatte,ja kenelle?\nMatti Vilander 30.5.2015 00:59\nPaavo Väyrynen on liberaali demokraatti. Älkää nollatkin häntä!\nRiitta Klemetti Lilja 30.5.2015 06:03\nPaavo Väyrynen olisi yksinkertaisesti ollut se paras valinta ulkoministeriksi mutta kuten hän kirjoitti, niin ei olisi ollut listalla vaikka Keskusta olisi ollut senkin ministeripaikan saamassa.\nMiksi olet kaikki nämä vuodet pönkittänyt Keskustaa Väyrynen kun eivät mitään ole koskaan antaneet sinulle takaisin ja omin voimin olet saanut uurastaa? Kaikki saalistamasi äänet ovat kyllä olleet oikein tervetulleita puolueelle ja sen olet ehkä nyt vihdoin jopa itse nähnyt.\nOlisit jo kauan sitten voinut perustaa oman puolueen tai mennä vaikka Itsenäisyyspuolueen vahvaksi nimeksi.\nPilkkakirvestä kun nyt taas heittelevät kaikki, niin omat kuin vieraat, niin yritähän muistaa että on meitä vielä muitakin jotka jopa luottavat kykyihisi!\nJätä Keskusta nyt vihdoin viimein ja katso missä ne ystävät ovat.\nJuho Joensuu 30.5.2015 08:46\nMinä taas olen sitä mieltä, että olisi ollut Sipilältä joka tapauksessa oikea valinta olla nimittämättä Paavoa. Ansioistaan huolimatta. Mutta tuosta pilkkakirveilystä olen samaa mieltä.\nPaavo vain tuntuu unohtavan, että voit saavuttaa mitä tahansa, ellet halua siitä kunniaa itsellesi. Ikävä kyllä liian iso ego on Paavon sekä voima että heikkous.\nIlmari Schepel 30.5.2015 09:53\nPaavo, kirjoitit: "Timo Soinin valinta ulkoministeriksi oli tarjolla olleista vaihtoehdoista toiseksi paras. Uskon, että hän on reaalipoliitikko, joka huolehtii ensi sijassa Suomen kansallisista eduista. Kriittinen perusasenne Euroopan yhdentymistä kohtaan on eduksi sekä Eurooppa- että ulkopolitiikassa".\nNäinhän se meni ja hyvä niin. Jokaiselle päättäjälle tulee oma lähtö vuorollaan. Ehkä olit kuitenkin, ulkoministerien EU-kriittisyydessä, vasta toisella sijalla (toiseksi paras), syrjäyttämäsi Keijo Korhosen jälkeen:\nKeijo Korhonen kertoo muistelmissaan ”Sattumakorpraali” muun muassa Paavo Väyrysestä ja Urho Kekkosesta. Korhonen kertoo, kuinka Valtioneuvoston juhlahuoneiston Smolnan emäntä keskeytti neuvottelun, jota Korhonen ulkoministerinä kävi. Emännän viesti oli, että ministeri Korhosta pyydetään kiireesti tasavallan presidentin puheille Tamminiemeen.\nTiistaina toukokuun 10. päivänä 1977 matkalle otettiin poliisiveto, jotta päästiin hyvää vauhtia poliisipillit ulvoen Tamminiemeen. Urho Kekkonen odotti seisaallaan työpöytänsä vieressä ja sanoi: ” – Minulle on kerrottu, että sinä et tule toimeen venäläisten kanssa. Jätät ulkoministerin paikan ja siirryt suurlähettilääksi Washingtoniin”. Korhonen kertoo, että lauseet tulivat jyrähtelevällä äänellä. Korhonen ihmettelee, että mikä tulipalokiire tällaisella keskustelulla nyt voi olla. ”Taidan olla ensimmäinen Suomen ulkoministeri, joka kiidätetään erotettavaksi kovalla vauhdilla poliisipillit soiden. Vasta Tamminiemestä lähdettyäni tajusin täysin, mitä oli tapahtunut. Olin joutunut salajuonen kohteeksi”, kirjoittaa Korhonen.\nVasta kun nuori Paavo Väyrynen nimitettiin ulkoministeriksi alkoivat palikat loksahdella kohdalleen, arvioi Korhonen. Erottamisen taustalla olivat olleet Väyrynen ja Stepanov. Korhonen oli ollut suurlähettiläs Stepanovin tiellä tämän yrittäessä puskea Suomea mahdollisimman lähelle sosialistista kansainyhteisöä. Nuori keskustapoliitikko Väyrynen unelmoi aina suuremmista tehtävistä Suomen politiikassa. Nyt oli tilaisuus koittanut maisteri Väyrysen kunnianhimon tyydyttämiseen, Korhonen kirjoittaa.\nJuha Porola 30.5.2015 15:59\nPerustahan Paavo oma Terijoen hallitus.\nTuula Tervonen 30.5.2015 23:09\nKatkeraa puhetta,hän odotti kutsua ministeriksi,kutsua ei tullut.Pitäähän se pahaieli saada pois.\nOlemmeko eksyneet, milloin pysähdytään ja onko vielä pitkä matka?


Muutot Kuumaan sairaalaan ja Perhetaloon lähestyvät - ESSOTE / ESPER-hanke\nMuutot Kuumaan sairaalaan ja Perhetaloon lähestyvät\nEsper-hankkeessa valmistuu ensi keväänä kaksi isoa rakennuskokonaisuutta; Kuuma sairaala ja Perhetalo. Rakennusten valmistumisen myötä on edessä myös kaksi isoa muuttoa, kun eri yksiköt muuttavat uusiin tiloihin.\nMuuttojen suunnittelu on aloitettu eri yksiköiden yhteisessä muuttotyöryhmässä syksyllä 2017. Muuttotyöryhmän tarkoituksena on tiedottaa yksiköitä rakentamisen aikatauluista ja kertoa tulevista, muuttoihin liittyvistä tehtävistä, mutta ennen kaikkea yhdessä miettiä muuttojen mukanaan tuomia haasteita.\nMuuttotyöryhmän vetäjinä toimivat Esper-hankkeen suunnittelukoordinaattorit, joilla on ajankohtainen tieto tarvittavista asioista, kuten rakennusten valmistumisaikataulusta. Muuttoryhmän ja suunnittelukoordinaattoreiden lisäksi muuttoihin liittyvää käytännön työtä varten yksiköistä valitaan muuttokoordinaattorit.\nUusien tilojen myötä käyttöön tulee myös uutta tekniikkaa ja laitteita. Tätä varten käyttäjille järjestetään koulutukset tiloista sekä kootaan tilojen käytön käsikirja. Käsikirja sisältää kuvien kera mm. eri laitteiden käyttöohjeet.\nPerhetalon julkisivu Pirttiniemenkadulta katsottuna.\nHeidi Korhonen aloitti päivystyksen muuttokoordinaattorina maaliskuun alussa. Hän koordinoi päivystyksen uusien tilojen käyttöönottoa ja päivystysosaston muuton elo-syyskuun vaihteessa.\nHeidin mukaan muuttokoordinaattorilla tulee olla laaja-alainen näkemys yksikkönsä toiminnasta sekä mielellään myös kokemusta hoitotyöstä. Haittaa ei ole myöskään hyvästä hahmotuskyvystä, napakkuudesta ja periksiantamattomuudesta.\nMuuttokoordinaattori Heidi Korhonen.\nMuuttokoordinaattorin työlista on pitkä ja selvitettäviä asioita on lukuisia. Tehtävänä voi olla kaikkea yksittäisen hanskatelineen kiinnittämisestä aina koulutuksiin ja monien yhteistyötahojen aikataulujen yhteensovittamiseen.\n- Vastuultaan isoin tehtävä on kokonaisuuden hallinta, että tilat ovat siinä kunnossa, että hektistä päivystyksellistä hoitotyötä voidaan tiloissa tehdä. Kriittisten asioiden on toimittava koko ajan ja valmiustaso ei voi laskea hetkeksikään, Heidi kertoo oman yksikkönsä muutosta.\nRakentamisen ohella myös muutoissa on monia yhteistyötahoja. Oman organisaation lisäksi yhteistyössä tulee toimia muun muassa urakoitsijoiden, aliurakoitsijoiden ja laitetoimittajien kanssa.\nSuunnittelukoordinaattori Kati Korhonen kiinnittämässä puuttuvaa opastetarraa.\nHeidin mukaan työ vaatii aikaa ja keskittymistä, kykyä verkostoitua ja luoda suhteita, keskeneräisyyttä täytyy voida hyväksyä ja pitkää pinnaa olisi hyvä löytyä. Heidi toimii jatkossa vs. apulaisosastonhoitajana monitoimijapäivystyksessä muuttokoordinaattorin toimen lisäksi.\n- Olen äärimmäisen mielelläni myös konsultoitavissa, tämä lausahdus kannattaa tulevien muuttokoordinaattoreiden muistaa ja kääntyä tarvittaessa Heidin puoleen.


Kylpyhuoneet Archives - Page 4 of 4 - Valkoinen Harmaja\n13.2.2011 11 kommenttia\nTaas on aika katsoa, mitä raksalla on tapahtunut tällä viikolla. Heti maanantaina timpurit aloittivat saunarakennuksen kylpyhuoneen seinien laatoittamisen niillä outlet-laatoilla, joista viime viikon raksauutisissa kirjoitin. Seinät olikin laatoitettu sitten jo tiistaina, ja alla lisää kuvia saunarakennuksen kylppäristä. Tälle seinälle tulee kaksi suihkua Kylpyammeen paikka Tähän tulee…\n12.2.2011 10 kommenttia\nKylppäreihin olemme ajatelleet hankkia Vipp:in pyyhekoukkuja ja pikkuhyllyjä shampoille yms. tavaroille. Yhden Vipp-roskiksen voisi hankkia lisää. Valkoisen Vipp 15 roskiksen (kuva yllä) hankimme vaipparoskikseksi esikoisemme synnyttyä. Se onkin osoittautunut erittäin hyväksi hankinnaksi! Kaunista ja käytännöllistä. kuvat: vipp.com\nIhanaa, on taas viikonloppu ja aikaa päivitellä blogia! Voisinkin kertoa nyt millaiset suihkut, hanat ja amme meille tulee. Osan suihkuista ja hanoista tilasimme Netraudasta jo ennen talopaketin valintaa. Siellä oli silloin kesä-alet meneillään ja ajateltiin, että “Nyt ne kannattaa jo hankkia”. No, kyllähän sieltä saa samoja suihkuja ja…\n30.11.2010 14 kommenttia\nNyt tuli “tenkkapoo”. Olimme alunperin suunnitelleet hankkivamme kylppäreihin Ikean tammiviiluisen Godmorgon-allaskaapin ja Bråviken-pesualtaan. Ennen kuin talo oli edes pystyssä, selailimme Ikean sivuja ja katsoimme, että tuollaiset sitten kylppäriin. Halpaa ja kaunista. Joopa joo…olisi ehkä voinut katsoa niitä mittoja vähän tarkemmin jo siinä vaiheessa. Eihän tämä mene nyt yhtään…


Salpausselällä Kyllönen naisten sprintissä 12:s - ePressi\nSalpausselällä Kyllönen naisten sprintissä 12:s\nLauantaina Salpausselällä Anne Kyllönen taisteli finaalipaikasta vapaan hiihtotavan sprintissä. Alkuerästä jatkoon päässyt Kyllönen joutui taipumaan erässään ja sijoitus lopputuloksissa oli 12:s.\n"Jäi vähän hampaan koloon. Todella nopea latu, kun se on suolattu. Hyvä maku jäi, mutta parempaakin oli tarjolla. Tän vuoden vaikeuksien jälkeen välierä paikka on hieno suoritus."\nRiikka Sarasoja-Lilja harmitteli kisan päättymistä alkueriin. Sarasoja-Liljan sijoitus oli 18:s.\n"Täpärälle meni ja kyllä sadattelin maalissa. Ärsyttävän pienestä jäi kiinni. Ladulla kun tuntui vielä niin hyvältä. Tämä on niin ristiriitaista; tavallaan oltava tyytyväinen, että Falunissa en pystynyt hiihtämään omalle tasolle ja nyt sai hyvän vireen. Olisin vain halunnu hiihtää vielä enemmän."\nKerttu Niskanen oli tänään 24:s.\n"Ei ole mun pravuurimatkoja nämä, mutta ihan ok tänään. Toki olisi vielä halunnut hiihtää tuossa erässä paremmin, mutta ei voi mitään, että tuossa oli parempia tyttöjä edellä. Huomenna ehdottomasti hiihtämään kovasti ja toivottavasti on yhtä hyvä päivä kannustuksen puoesta kuin tänään."\nMona-Lisa Malvalehto oli 31:s, Heini Hokkanen 40:s, Laura Mononen 41:s, Maaret Pajunoja 48:s, Katri Lylynperä 52:s, Krista Niiranen 53:s, Aino-Kaisa Saarinen 55:s, Andrea Julin 59:s, Leena Nurmi 61:s ja Riikka-Liisa Räsänen 63:s.


Asuntohakemus – Nivalan Vuokrakodit\nTäytä sähköinen asuntohakemus tai tulosta paperinen hakulomake. Hakulomakkeen saat myös toimistoltamme Kyntäjäntie 1. Opastamme sinua täyttämään hakemuksen oikein. Käsittelemme hakemukset nopeasti.\nAsuntohakemuksessa pitää olla kaikkien asuntoon muuttavien henkilöiden tiedot. Voit hakea vain yhtä asuntoa kerrallaan.\nTarjoamme sinulle asunnon lomakkeessa olevien tietojen perusteella. Muista siis täydentää hakemusta, jos tiedot muuttuvat asunnon hakemisen aikana.\nHakemuksesi on voimassa kolme (3) kuukautta.\nSukunimi (ja entiset nimet) *\nMistä alkaen *\nValitse\tNaimaton\tAvoliitossa\tNaimisissa\tAsuu erillään\tAvoerossa\tEronnut\tLeski\n2. Muut hakijat\nMuuttaako avo-/aviopuoliso haettavaan asuntoon?\nMuuttaako haettavaan asuntoon muita?\nOsoite tai talon nimi (jos tiedossa)\nValitse\t1h+kk/k\t2h+kk/k\t3h+k\t4h+k\tMikä tahansa\nKyllä\t Ei\t Ei väliä\nMuita toivomuksia (esimerkiksi vuokran suuruusluokka)\n4. Asunnon tarve\nMiksi tarvitset asuntoa*?\nAsunnottomuusMuuttovelvoite nykyisestä asunnostaTyöpaikkaMuut syyt / muut asunnon tarpeeseen vaikuttavat asiat\n5. Tiedot nykyisestä asunnosta\nAsukkaiden lukumäärä? *\nHuoneiston pinta-ala? *\nValitse\tKerrostalo\tRivitalo\tLuhtitalo\tOmakotitalo\tMuu\n1h+kk/k\t2h+kk/k\t3h+k\t4h+k\t5h+k tai suurempi\nKylpy- tai suihkuhuone\nValitse\tOmistaja\tVuokralainen\tAlivuokralainen\tJälleenvuokralainen\tTyösuhdeasunto\tAsuntola\tAsumisoikeusasunto\tYhteiskäyttöinen asunto\tAsuu vanhempien luona\tMuu\nVuokra / Yhtiövastike / Käyttövastike *\nErilliset lämmityskustannukset, euroa *\nErilliset vesimaksut, euroa *\nMuut asunnontarpeeseen vaikuttavat seikat *\n6. Hakijan tulot ja varallisuus\nKirjoita kenttiin kohtiin tulo- tai menotieto. Jos teillä on useampia samaan kohtaan tulevia summia, kirjoita yhteissumma ja yksilöi tiedot lisätietoja (8) kohtaan tai erillisellä selvityksellä.\nNykyiset bruttokuukausitulot, euroa\nPääomatulot vuodessa, euroa\nMuut tulot, euroa\nHuomioon otettavat tulot yhteensä, euroa\nMuut lainat, euroa\nHuomioon otettava varallisuus yhteensä, euroa\n7. Selvitys omistusasunnosta/kiinteistöstä\nHakija ja/tai puoliso taikka muu asumaan tuleva omistaa kokonaan tai osaksi\nOsakehuoneistoOmakotitaloOmistusosuusMuu asuintaloMuu kiinteistöEn omista mitään edellä mainituista\n8. Muu varallisuus ja lisätietoja\nOsakkeita yhteensä, euroa\nMuuta varallisuutta, mitä ja paljonko?\n(tarvittavat liitteet toimitettava ennen vuokrasopimuksen tekemistä, poikkeukset määrittelee asukasvalitsija)\nVerotodistukset kaikilta huoneistoon muuttavilta yli 18-vuotiailta (verotuspäätös ja esitäytetyn veroilmoituksen erittelyosa viimeksi toimitetusta (vahvistetusta) verotuksesta, kiinteistöjen osalta kiinteistöverolippu)\nAnnan luvan Vuokrakodeille käyttää tietojani asunnon saamisessa. *\nOlen lukenut yllä olevat ohjeet ja sitoudun toimittamaan hakemuksen edellyttämät liitteet henkilökohtaisesti tai postitse, mikäli asuntoa tarjotaan *\nMikäli et pysty lähettämään lomaketta "Lähetä hakemus" -painikkeesta, varmista sähköpostiosoitteiden oikeinkirjoitus.\nMuista liikkua eri osioiden välillä alla olevilla painikkeilla, ei selaimen yläpalkin painikkeilla!\nKirjoita jokainen henkilö omalle rivilleen.\nTuomioistuimen päätösVuokranantaja irtisanonutAsunto puretaan/peruskorjataan/myydäänTuomittu avioeroon / avioero vireillä


Pinnalla nyt: pidempi versio klassikkotakista - Blogivirta.fi\n» Lue blogi... Julkaistu: 25.04.2018 18:15 · Päivitetty: 25.04.2018 21:34\nKalenterin mukaan ollaan jo pitkällä keväässä, mutta ohuempaa kevättakkia ei ole vielä voinut kovinkaan montaa kertaa käyttää. Nyt edessä häämöttää (toivottavasti) kuitenkin ne paljon odotetut trenssikelit ja minäkin pääsen pukeutumaan IG storyssä jo vilahtaneeseen uuteen takkiini. Tällä hetkellä pinnalla ovat erityisesti pidemmän malliset trenssitakit, vaikka toki trenssi ylipäätänsä on ajaton vuodesta toiseen. Jos nyt kuitenkin haluaisi päivittää trenssin ajankohtaiseen malliin, niin… The post Pinnalla nyt: pidempi versio klassikkotakista appeared first on Sí Moda .\nAvainsanat: style inspiration muoti inspiraatio versio trenssi päivittää pinta moda käyttää kalenteri ig


Töihinpaluu perhevapaan jälkeen | Vauva\nTöihinpaluu perhevapaan jälkeen\nklo 8:51 | 7.8.2009\nTöihinpaluu pitkän kotivapaan jälkeen jännittää useimpia.\nTöihinpaluu pitkän kotivapaa jälkeen jännittää useimpia, ja haikeus lasten jättämisestä hoitoon kaihertaa mieltä. Sopeutuminen uuteen päivärytmiin tapahtuu kuitenkin yllättävän nopeasti. Pian osaatte lasten kanssa jo nauttia siitä, että elämässä on uutta sisältöä.\nHiekkalaatikolla tyhmistymistä ei myöskään kannata pelätä. Kotivuosina saatu kokemus vuorovaikutuksesta, organisoinnista ja mielen hallinnasta ovat kaikki arvokasta ja tarpeellista osaamista myös työelämässä.\nUusi arki haltuun\nTyön ja perheen yhteensovittaminen onnistuu, kun arjen aikataulut suunnitellaan yhdessä koko perheen voimin. Pitkämielisyys ja huumori auttavat jaksamaan myös silloin, kun kaikki ei menekään suunnitelmien mukaan. Ylläreihin kannattaa varautua henkisesti jo etukäteen – ne ovat osa elämää.\nHelpottakaa hoitoon menevien lasten sopeutumista pehmeällä laskulla. Tutustukaa hoitopaikkaan ja sen päivärytmiin yhdessä naperon kanssa, lapsen iän ja kehitystason mukaisesti.\nJakakaa vastuu kotitöistä koko perheelle sopivalla tavalla. Kerran muodostuneet rutiinit jäävät helposti pysyviksi. Olkaa siis tarkkana, että kotityöt jaetaan alusta alkaen tasapuolisesti. Voi olla hyvä merkata kalenteriin päivä parin kuukauden päähän, jolloin tarkastatte, miten kotihommat sujuvat.\nJoustakaa siinä missä voitte, kuten esimerkiksi siivouksessa. Kenenkään henki ei ole pölyjen pyyhinnästä kiinni.\nOttakaa seuraavan aamun vaatteet esille jo illalla.\nPakatkaa tarvittavat tavarat illalla valmiiksi laukkuihinsa. Tarkista oma kännykkä, avaimet ja työpaperit sekä lasten kurahousut, sisätossut ja unilelut.


Tdi->td:ksi ?? - ffp\nViestiKirjoittaja Ilkka » 23.5.2009 23:10\nOnnistuuko 1z koneeseen vaihtaa esim.aaz:tan syöttöpumppu? Olen saanut jo tarpeeksi tuosta sähköpumpun nykytyksestä!!! Onko kukaan kokeillut kyseistä temppua? Tietenkin kaasuvaijeri pitäisi laittaa.\nViestiKirjoittaja Heebo » 24.5.2009 8:45\nOnhan noita maailmalla rakenneltu... Juttua löytyy foorumitolkulla kun etsii sanalla mTDI.\nLiittynyt: 21.2.2008 11:17\nViestiKirjoittaja JuhaS84 » 24.5.2009 21:16\nItellä paikallaan tdi mekaanisella pumpulla eikä mitään ongelmia...laita vaikka yv.tä jos jotain kysyttävää...\nAuto: Brigg&Stratton 11hp\nViestiKirjoittaja evinrude » 26.5.2009 10:28\nOtsikkoa voisi miettiä? TDi:stä ei tule TD:tä vaikka pumpun vaihtaa mekaanisesti ohjatuksi.\nViestiKirjoittaja Ilkka » 26.5.2009 15:53\n^^Eikö ole enään järkevämpää tekemistä kuin huomauttaa näin isosta virheestä?? Kyllä sitä yritetään olla niin kaikkitietäväisiä!! Eikös se ole tärkeintä että asia tulee ymmärretyksi? ja kerroppa mikä siitä sitten tulee... Mtdi?\nViestiKirjoittaja RiXaa » 26.5.2009 16:36\nvieniä vihreitä palloja otettu taas\nViestiKirjoittaja Eerop » 26.5.2009 17:40\njos muutat sähköisen tdi:n mekaaniseksi niin eikös se sitten ole Mtdi\nViestiKirjoittaja kilpijoki » 26.5.2009 22:25\nLöytyis jatkossakin haulla, jos otsakkeen vaihtaisi paremmin kuvaavaksi... Mutta eihän kukaan tuota söörssiä käytä. Ja pahaa pelkään, ettei tämä topic saa riittävästi informaatiosisältöä itseensä, jolloin on ihan turhakin hakea...\nViestiKirjoittaja Ilkka » 26.5.2009 23:03\nNo joo en aivan loppuun asti miettinyt tuota otsikkoa mutta eihän tämä niitä kauheimpia petoksia ole? ja en ollut tätä ennen kuullutkaan puhuttavan mtdi:stä siksihän täällä kysellään että viisastutaan!!! Eli ei ollut tahallista.\nViestiKirjoittaja htn » 27.5.2009 0:25\nTuolla ois lisää turinaa aiheesta:\nhttp://www.holysmoke.fi/forum/viewtopic ... light=mtdi\nItsellä nyt 21tkm kokemusta afn:stä kaasuvaijerilla eikä ole juuri huonoa sanottavaa, muutaman kokeilun jälkeen löyty itelle sopiva setuppi jolla oma 1800kg koppi liikkuu jopa samanpainoinen kärry perässä tyydyttävästi...\nEikä taloudellisuudessakaan ole valittamista kun tuo nafta ei liioin maistu (esim. jokunen viikko sitten kemi-tampere 1600kg autotraileri perässä 9.1ltr/100km ja tyhjänä normaalisti < 7l/100km)\nLiittynyt: 21.10.2003 18:48\nAuto: Vw Caddy TDic\nViestiKirjoittaja AKocco » 26.5.2012 10:29\nMillasia vika ilmotuksia mahtaa tulla jos ALH moottorinen golf muutetaan Mtdi:ksi.\nMeinaan vaan että jos mittaristo on sen jälkeen kuin joulukuusi niin tarttee vielä miettiä eri vaihtoehtoja\nViestiKirjoittaja Putko » 27.5.2012 0:19\nTurbon ohjaus ei toimi\nViestiKirjoittaja JukkaA » 27.5.2012 7:34\nEn kyllä ihan vähästä muuttaisi Agr, alh tai mitään tämän vuosituhannen vehkeitä mekaaniseksi. Paljon paremmin ja sivistyneemmin sen saa sillä sähköpumpulla toimimaan. Sitten on eri asia jos kone laitetaan koppaan jossa niitä sähköjä ei ole.\nJa Aaz:n syöttöpumppu ei oo sitten mikään optimi mTdi käyttöön!\nViestiKirjoittaja AKocco » 27.5.2012 22:39\nAhtimen ohjaus olis mekaaninen myös\nViestiKirjoittaja Antsa » 28.5.2012 0:27\nmitä aaz pumpulle pitää tehä että se toimii esim 1z motissa?\nViestiKirjoittaja Jak3 » 28.5.2012 13:11\nJotku oli vaihelleet aaz pumppuun 1z:n nokkalevyn ja nestepään, tiiä sitte toiminnasta. Koneena siis 1z jossa suuttimet myös aaz.\nViestiKirjoittaja JukkaA » 28.5.2012 13:52\nsuuttimet tuskin on aaz:sta!\nViestiKirjoittaja Sami- » 28.5.2012 15:12\nKyllä kannattaisi ennemmin hommata ehjä sähköpumppu, kuin alkaa sähköiseen järjestelmään soveltamaan mekaanista pumppua, kuten JukkaA jo ennemmin totesikin. Oli se sitten 1Z tai AHUkin. Ehjät sähköpumput ei niin paljoa maksa, että maksaisi vaivan ostaa mekaanisen pumpun ja vielä soveltaa se paikalleen.\nSähköpumpuissa nykimistä saattaapi tehdä määränsäätimen vanhuus. Erittäin helppo vaihtaa. Nopeampi kuin tunkata auto ilmaan ja vaihtaa yksi rengas.\nViestiKirjoittaja Antsa » 28.5.2012 22:48\nlähinnä itellä ei niin kiinnostas alkaa mk1seen jettaan soveltaan toledon sähköjä. kyllähän tän aaz vs. 1z pumppuhommanki jotku tietää mutta eihän semmosta tietoo oo soveliasta jakaa, ku on niin top secrettiä...\nViestiKirjoittaja Jak3 » 29.5.2012 0:52\nKorjaus joo, suuttimet 1Z. Dieselien viritys on salasta.. eihän nuo pumppuhommat turhaan maksa mansikoita teetettynä.\nViestiKirjoittaja Sami- » 29.5.2012 1:34\nJos itse jaksaa vähän perehtyä tekniikkaan, niin hoksaa että syöttöpumppukin on loppupeleissä melko yksinkertainen vehje, jonka toimintaperiaatteen sisäistää todella nopeasti. Kun toimintaperiaatteen tietää niin onpa sitten helppo viritellä. Ei tule tieto käteen niinkuin Manulle illallinen. Pitää vähän jaksaa itsekin pistää tikkua ristiin ja kysellä ja lukea oikeista paikoista. Pumpunkin normi-ihminen pystyy purkamaan normaaleilla kaupasta ostettavilla työkaluilla. Siihenhän tuo rahastus perustuu, että tehdään muka-vaikea homma ihmiselle joka ei tajua siitä hölkäsen pöläystä.\nViestiKirjoittaja Antsa » 29.5.2012 3:17\nViestiKirjoittaja Antsa » 8.6.2012 16:45\nmistä ootte hommanu nuita K-mitan säätöpaloja männän ja nokkalevyn väliin?\nItte en saanu aaz+1z pumppukomboon ku 3,4mm tuota k-mittaa.\nJa kun mittasin sen 1z pumpun vakio k-mitan niin se oli jotain 3,8mm\nEli jotain 0,4 noin pitäs saada lisää iskunpituutta, eikö? eli siis ton verran ohuempi latta sinne väliin vai?\nMihin kaikkeen toi k-mitta vaikuttaa?


tulevaisuus – Henry Goes Live\nNuoret kokoontuivat tuomaan ideansa kuuluville – “Täällä ei tarvitse olla korkeassa virassa päästäkseen ääneen”\nAija Närvänen ja Patrik Åhman ideoivat Antti Haapalahden (vas.) johdolla. Åhman kertoo olleensa mukana SPR:n toiminnassa lapsesta saakka. Omia ideoita ja niiden esille tuomista pohtivan työpajan teemat kiinnostivat sekä Åhmania että Närvästä.\nSuomen Punaisen Ristin nuorten vuosikokousta vietettiin viikonloppuna Kankaanpäässä. Moni nuori haluaa päästä vaikuttamaan järjestön asioihin, osa taas tähtää työelämään toiminnasta hankitun kokemuksen avulla.\nVIISIKYMMENTÄ NUORTA järjestöaktiivia on juuri nauttinut aamiaisen ennen kello yhdeksää lauantaina Kuntoutuskeskus Kankaanpäässä. Paikalla vallitsee hyväntuulinen tunnelma, kun tutut tapaavat toisiaan. Osa pääsee viettämään aikaa muualla Suomessa asuvien ystäviensä kanssa pitkästä aikaa.\nSuomen Punaisen Ristin nuorten vuosikokous on aloitettu edellisenä iltapäivänä. Kokousviikonloppuna nuoret pääsevät työpajojen lisäksi nauttimaan uima-altaista ja kuntoutuskeskusta ympäröivistä lenkkipoluista.\nEdellisen illan nuoret viettivät hohtokeilauksen merkeissä. Mukana olivat myös Janakkalasta kotoisin olevat ystävykset Roosa Penttilä ja Hanna Träff.\n– Nuorten vuosikokous on hyvä paikka tavata kavereita, joita ei muuten näe, kaksikko toteaa.\nTräff ja Penttilä vakuuttavat, että nuoret tekevät viikonlopun aikana hyviä päätöksiä vietäväksi kesäkuussa järjestettävään Punaisen Ristin yleiskokoukseen.\nVaikuttaminen näyttää kiinnostavan useita nuorten vuosikokoukseen saapuneita.\n– Työpajoissa pääsee runnomaan asioita eteenpäin. Täällä ei tarvitse olla korkeassa virassa, että pääsee ääneen, Träff sanoo.\nKaverukset Hanna Träff ja Roosa Penttilä kertoivat, että viikonlopun parasta antia on muun muassa niiden kavereiden tapaaminen, joita ei muualla näe. Lauantain työpajojen jälkeen vuosikokouksessa oli tiedossa ulkoilua, iltaohjelmaa ja bileet livebändin säestyksellä.\nYhteisöpedagogiksi opiskeleva Träff arvelee, että järjestön nuorisotoiminnasta on hyötyä tulevaisuuden työssä nuorten parissa.\n– Olen päässyt näkemään, miten nuoret voivat vaikuttaa. Myös nuorisotyön muodot, kuten leiritoiminta ja erilaiset leikit, ovat tulleet tutuiksi.\nLAUANTAIAAMUNA osallistujat jakautuvat viiteen työpajaan. Jokaiselle näyttää olevan selvää, minkä aiheen parissa he haluavat päivänsä aloittaa. Lisäksi jokaisesta piiristä on valittu edustaja vuosikokoukseen saapuneiden aloitteiden ja kannanottojen käsittelyyn, samoin kuin nuorten yleiskokouksen työohjeen viimeistelyyn.\nErään oven takana Antti Haapalahti on aloittelemassa työpajaa, jonka teemana on, miten omia ideoita voi saada etenemään Punaisessa Ristissä\nHaapalahti kannustaa rohkeuteen. Hänen mukaansa olennaista onnistumisessa on ajankohtainen ajatus ja hyvä ajoitus. Etenkin ajankohtaisuutta hän pitää keskeisenä asiana. Viralliset kokoukset ovat erityisen hyvä paikka tuoda julki omia ehdotuksia.\nHaapalahdella on kokemusta siitä, että joskus oma idea voi poikia isoja lopputuloksia. Vuonna 2015 hän esitti yhdessä toisen vapaaehtoisen kanssa ajatuksen verkkoystävätoiminnasta, josta keskustoimisto innostui nopeasti.\n– Silloin oli tarvetta uudenlaiselle ystävätoiminnalle. Iso projekti lähti pienestä ideasta.\nPunaisen Ristin Minecraft-pelimaailma on tarkoitus saada käyttöön toukokuussa. Pelimaailmassa pysyvän verkkoystävän kanssa voi keskustella ja luonnollisesti pelata.\n– Halukkaiden tarvitsee vain ostaa peli ja alkaa pelata.\nAUDITORION LATTIALLA ja penkeillä istuu kahdeksan nuorta. Osa heistä on toiminut useasti Nälkäpäiväkerääjinä, osa taas on ollut mukana SPR:n toiminnassa vasta vähän aikaa. Henna Tammi laskeskelee olleensa mukana yli 10 vuoden ajan. Viimeisen vuoden aikana hän on innostanut mukaan myös poikaystävänsä Perttu Timosen.\n– Tämä on yhteinen harrastus, Timonen sanoo.\nTammen ja Timosen kanssa ringissä istuvat Heini Naukkarinen ja Kalle-Hermanni Laakso. Yhdessä he ideoivat yhteistyötä Raha-automaattiyhdistyksen kanssa\n– RAY:n kanssa voitaisiin toteuttaa Nälkäpäivän juhla-arpa. Osa tuotoista menisi Nälkäpäiväkeräykseen. Arpavoitot taas houkuttelisivat lahjoittajia, nelikko pohtii.\nAuditorion seiniä on koristeltu post-it-lapuista taiteilluilla kuvilla. Vaaleanpunaisen sydämen vieressä on sinisistä ja vihreistä muistilapuista kirjoitettu teksti MORO.\nTyöpajaa vetävä Raisa Heinämäki kertoo ryhmän pohtineen uusia tapoja Nälkäpäiväkeräyksen toteuttamiseksi. Eräs ajatus on muistilapuista kootut taideteokset, joita on tarkoitus saada julkisille paikoille ympäri Suomea.\nAinakaan lauantaiaamupäivänä ei vielä ollut selvillä, millaisia kuvia muistilapuista muodostuisi.\n– Ajatuksia herättävä kuva on tarkoitus viedä paikoilleen viikkoa ennen keräyksen alkamista. Se muistuttaa, että Nälkäpäiväkeräys on tulossa, Heinämäki selittää.\nIdeana on, että ohikulkijat voivat napata teoksesta post-it-lapun mukaan ja ilmoittautua lipaskerääjiksi. Samalla taideteos pikkuhiljaa häviää.\n– Tarkoitus on, että idea on käytössä jo ensi syksynä.\nVIHREÄN KOKOUSHUONEEN seinillä on isoja taideteoksia. Soikea pöydän ääressä istuu joukko keskittyneitä nuoria, jotka ovat kokoontuneet käsittelemään vuosikokoukseen saapuneita aloitteita ja kannanottoja. Esillä on Satakunnan piirin tekemä kannanotto nuorten saamiseksi mukaan osastojen hallituksiin. Samaa aihepiiriä koskee myös toinen aloite.\nAihe herättää paljon keskustelua. Pöydän ääressä pohditaan muun muassa sitä, että nuorisotoimintaa on vaikea kehittää, jos päätöksenteossa ei ole mukana nuoria. Keskustelua käydään suomeksi ja ruotsiksi.\nYksimielisyys vallitsee siitä, että olisi tärkeä saada toimintaan mukaan yhä enemmän nuoria, ja myös pitää heidät mukana. Joku kysyy, voidaanko velvoittaa, että jokaisessa hallituksessa pitää olla yksi nuorisojäsenen paikka. Yhdessä keskustelijat kuitenkin päätyvät siihen, että perusteltu suositus nuorisojäsenen paikasta on ehkä tehokkaampi keino. Sen avulla nuoria voitaisiin kannustaa mukaan toimintaan.\nToinen aloite koskee sukupuolen moninaisuutta, joka tulisi aloitteen mukaan huomioida järjestössä nykyistä paremmin.\nLänsi-Suomen piiriä työpajassa edustaa 20-vuotias Sofia Sarkava. Kysyttäessä, mikä sai Sarkavan alun perin innostumaan järjestötoiminnasta, naisen kasvoille leviää hymy.\n– Lähdin mukaan SPR:n toimintaan 5‒6 vuotta sitten, kun koulussani järjestettiin ensiapukoulutus. Ihastus hyvännäköiseen kouluttajaan houkutteli mukaan.\nSofia Sarkava oli mukana käsittelemässä vuosikokoukselle saapuneita aloitteita ja kannanottoja. Sarkava pääsi helmikuussa toteuttamaan pitkäaikaisen haaveensa eli järjestämään nuorille suunnatun ystävänpäivätapahtuman.\nSarkava sanoo kokevansa, että nuorten vuosikokouksessa pääsee päättämään tärkeistä asioista ja viemään asioita eteenpäin.\n– Kun osallistuin kokoukseen ensimmäistä kertaa, epäilin, otetaanko ajatuksia oikeasti huomioon. Huomasin kuitenkin, että jonkinlaista vaikutusta tapahtui. Jyväskylässä, jossa asun, ei vielä ole niin näkyvää nuorten toimintaa. Täällä pääsee yhdessä pohtimaan, mitä asioille voisi tehdä.\nSuomen Punaisen Ristin nuorten vuosikokousta vietettiin Kuntoutuskeskus Kankaanpäässä 17.–19.3.2017.\nJuttua korjattu 21.3.2017 klo 21.44. Sofia Sarkavan sukunimi korjattu. Aiemmin jutussa luki virheellisesti Sarkala.\nPunainen Risti Posted in Suomeksi ideointi, Kankaanpää, Nälkäpäivä, nuorten vuosikokous, päättäminen, ryhmätyöskentely, SPR, tulevaisuus, vaikuttaminen, vapaa-aika, vapaaehtoistyö, ystävyys\t2 Comments\nVärillinen on yhä ihonsa vanki – apartheid näkyy edelleen Etelä-Afrikassa tasa-arvon puuttumisena\nEtelä-Afrikkaa pidetään Afrikan valtioiden mittapuulla hyvin eurooppalaisena ja rikkaana maana. Pinnan alla kytevä rasismi kuitenkin estää suurinta osaa maan asukkaista pääsemästä osaksi tätä vaurautta.\nMATKUSTIN kahdeksi viikoksi Etelä-Afrikan koillisosaan, Mpumalangassa sijaitsevaan White Riversin pikkukaupunkiin. Yövyin vanhan tuttuni, Suomessa neljä vuotta sitten vierailleen Katien perheen luona ja vietin kaiken aikani heidän kanssaan.\nEtelä-Afrikka luokitellaan bruttokansantuotteen perusteella keskituloiseksi maaksi, vaikka Maailman Pankin mukaan köyhyysrajan alapuolella elää 54 prosenttia maan väestöstä. Vauraus on jakautunut Etelä-Afrikassa epätasaisesti ja paikoitellen maa muistuttaa enemmän vähemmän kehittynyttä valtiota. Elämä tuntui kuitenkin hyvin samanlaiselta kuin Suomessa. Muutaman päivän jälkeen syy siihen alkoi olla selvä – Katien perhe on valkoinen.\nAPARTHEID LOPPUI Etelä-Afrikassa vuonna 1994. Maan ensimmäiset demokraattiset vaalit nostivat Nelson Mandelan presidentiksi, ja tämä kävi töihin poistaakseen syvälle juurtuneen rotusyrjinnän. Värillisille haluttiin luoda uramahdollisuuksia, ja osa viljelysmaasta aiottiin luovuttaa mustille maanviljelijöille. Koulutuksen oli tarkoitus olla ilmaista kaikille.\nUudistukset eivät kuitenkaan onnistuneet. Työttömyysaste on nykyään korkeampi kuin apartheidin lopussa. Vuonna 2016 Etelä-Afrikan työttömyysprosentti oli 26,8 prosenttia ja nuorista työttöminä oli yli puolet.\nTyöllistymismahdollisuudet määrittelee edelleen ihonväri: vuonna 2015 värillisistä työikäisistä työttömänä oli 39 prosenttia, kun taas valkoisista alle kymmenen prosenttia oli ilman töitä. Yhteiskuntaluokasta toiseen siirtyminen koulutuksen kautta on korkeiden lukukausimaksujen vuoksi lähes mahdotonta. Yliopistokoulutuksen hinnat nousevat Etelä-Afrikassa jatkuvasti, ja nykyään koulutuksesta joutuu maksamaan kymmeniätuhansia randeja vuodessa, eli tuhansia euroja.\nKATIEN PERHE asuu estatessa, aidatulla asuinalueella. Talojen pihoihin on parkkeerattu useita autoja ja monella takapihalla on uima-allas. Alueen keskiössä on suuri golfkenttä. Satoja taloja sisältävän alueen perheistä vain muutama on värillisiä. Silti kaduilla kulki aamuisin lähinnä mustia naisia, kun kotiapulaiset kävelivät työpaikoilleen.\nIsäntäperheeni luona apua kävi muutaman kerran viikossa. Perheen äidin mukaan ylimääräistä apua ei edes tarvita niin paljon, mutta valkoiset haluavat auttaa kouluttamattomia naisia tarjoamalla heille töitä, sillä muuten he joutuvat turvautumaan muihin ansaintakeinoihin. Esimerkiksi prostituutio on maassa suuri ongelma, ja asukkaista lähes viidennes on HIV-positiivisia.\nEtelä-Afrikassa on myös alueita, joihin mustat pakkomuutettiin apartheidin aikana. Homelandeiksi kutsutut alueet perustettiin, jotta mustat saataisiin suljettua pois valkoisesta yhteiskunnasta. Alueet olivat huonoja viljelyyn, joten mustat työskentelivät valkoisten omistamissa kaivoksissa ja rakennustyömailla.\nAjaessamme mustien asuinalueiden ja kaupunkien läpi oli selvää, etteivät kaikki ole köyhiä, mutta tulotaso on selkeästi Katien perheen asuinaluetta alhaisempi. Myös todellisia hökkelikyliä peltikattoineen oli paljon.\nKUN LÄHDIN isäntäperheeni kanssa kauppaan, sopivan parkkiruudun kaupan pihalta osoitti musta mies. Samoin saapuessamme takaisin autolle ostoskassien kanssa luoksemme kiiruhti musta nuorukainen. Hän pakkasi ostoksemme autoon ja vei ostoskärryt paikalleen. Kaupan kassoilla taas palvelivat ainoastaan mustat naiset.\nKotimatkalla automme tankkasi niin ikään musta nuori mies. Samalla hänen työtoverinsa pesi automme tuulilasin. Kun kaarsimme takaisin asuinalueelle, portin avasi ja sulki musta mies. Näissä töissä ei valkoisia näkynyt.\nKiinnitin huomiota työntekijöiden asenteisiin. He vaikuttivat lämpimiltä, kohteliailta ja valmiilta auttamaan. Sanoin tämän ääneen. Vastaukseksi sain kuulla, että mustat ovat kunnianhimottomia. Että heitä ei kiinnosta kehittää omaa elämäänsä. Että he ovat näissä töissä, koska eivät halua parempaa. Että heidän kulttuurissaan muut asiat ovat tärkeämpiä. Näitä sanoja ei sanottu vihaisesti, ylenkatsovasti tai tuomitsevasti. Ne sanottiin, niin kuin faktat sanotaan.\nETELÄ-AFRIKKA ON listattu yhdeksi maailman epätasa-arvoisimmista yhteiskunnista. Maan köyhyydestä kärsivät myös hyväosaiset, sillä rikollisuus ja väkivallan uhka estävät ihmisiä kävelemästä kaduilla tai liikkumasta ulkona pimeän aikaan.\nJotta maa voisi kehittyä, pitäisi ihmisten pystyä näkemään toisensa ihmisinä – enkä usko, että kummallakaan puolella on vielä tarpeeksi kunnioitusta sitä varten.\nKatien nimi on muutettu.\nTeksti ja kuvitus: Saara Tuominen\nPunainen Risti Posted in Suomeksi Etelä-Afrikka, koulutus, tasa-arvo, tulevaisuus, työllistyminen, yhdenvertaisuus\tLeave a comment


ETRS-TM35FIN P: 6716387 I: 359091\nYKJ P: 6719207 I: 3359204\nETRS89/WGS84 Lat: 60,55869067° Lon: 24,42984276°\nETRS89/WGS84 Lat: 60° 33,5214' Lon: 24° 25,7906'\nETRS89/WGS84 Lat: 60° 33' 31,2864" Lon: 24° 25' 47,4339"\nKohde sijaitsee loivalla lounaisrinteellä. Puusto on uudistuskypsää kuusimetsää, aluskasvillisuus on melko vähäistä.\nKyseessä on yksittäinen sammaloitunut kiviröykkiö, joka on muodoltaan soikeahko. Röykkiön ulkomitat ovat 1,5 x 2 ja korkeus noin 0,3 metriä. Röykkiö vaikuttaa raivausröykkiöltä ja vaikka se onkin yksittäinen, niin todennäköisesti kyseessä on kaskiröykkiö. Puustosta päätellen röykkiö lienee yli sata vuotta vanha.\nLuonti: 14.7.2014 Viimeisin muutos: 26.1.2015\nKoordinaatit ETRS-TM35FIN P: 6716258 I: 359170\nKuvaus: Kohteessa havaittiin viisi selkeästi erottuvaa sammaloitunutta kiviröykkiötä. Röykkiöistä neljä sijaitsee melko lähellä toisiaan rajatun alueen eteläpäässä. Röykkiöiden mitat ovat seuraavat: R1, leveys vaihtelee metrin - puolentoista välillä, pituus on neljä metriä ja korkeus noin 0,3 metriä. R2 on leveydeltään metrin ja pituudeltaan kaksi metriä, korkeudeltaan 0,4 metriä.R3 on halkaisijaltaan kaksi ja korkeudeltaan 0,5 metriä. Sen reunassa kasvaa iso kuusi. R4 on muodoltaan neliskanttinen, kooltaan 2 x 2 metriä ja korkeudeltaan 0,5 metriä. Viides röykkiö on aivan alueen pohjoisrajalla ja muodoltaan pyöreä. Sen halkaisija on oin kaksi ja korkeus noin 0,5 metriä.\nLuonti: 15.7.2014 Viimeisin muutos: 15.7.2014\nKoordinaatit ETRS-TM35FIN P: 6716347 I: 359017\nKuvaus: Kyseessä on harjanteen kylkeen rakennetun tervahaudan jäännös. Haudan halkaisija on noin 10 metriä, vallien korkeus noin 1,5 metriä. Hauta aukeaa alarinteeseen, jossa on iso laskuaukko kaakon suuntaan. Vallin sisäreunassa on arviolta 60-80 -vuotiaan kuusen laho kanto.


12.6.2012 15:39 Laura P...\tTyylitietotoimisto\nAndy Warhol oli taide- ja kulttuurielämän monitoimimies. Warhol aloitti taiteilijauransa New Yorkissa 1950-luvulla työskentelemällä mainoskuvittajana. Suuren läpimurtonsa hän teki kuitenkin 1960-luvulla poptaiteen edelläkävijänä. Andy Warholilla oli sormensa pelissä monella taiteen osa-alueella, mutta usein ensimmäisenä mieleen tulevat hänen värikkäät potrettimaalauksensa. Warhol maalasi aikansa ikonisia amerikkalaisuuden symboleita, ja myöhemmin laajensi repertuaariaan kuvaamaan kuluvien vuosikymmenten populaarikulttuuria. Muotokuville tunnusomaista ovat kirkkaat värit sekä poptaidettakin määrittelevä sarjakuvamaisuus. Koska Andy Warhol oli taidemaailman renesanssimies, kuului hänen 'ystäväpiiriinsäkin' vuosien varrella monenkirjavia henkilöitä. Yksi heistä oli italialainen muotisuunnittelija Valentino Garavani.\nValentinoa ja Warholia ei yhdistä ainoastaan jonkin asteinen ystävyys. Warholin kuuluisimmat mannekiinit olivat myös Valentinon asiakkaita. Kuten Warholkin, myös Valentinon vuonna 1959 perustama muotitalo saavutti suuren suosionsa 1960-luvulla. Ei siis olekaan ihme, että Valentinon tämän hetkinen pääsuunnittelija kaksikko Maria Grazia Chiuri ja Pier Paolo Piccioli ovat hakeneet inpsiraationsa ja siluettinsa Valentino Resort 2013 -kokoelmaan juuri Warholin muotokuvista ja kuusikymmenluvun muodista.\nKokoelman silmiinpistävin viite Warholin potretteihin on sen kirkaassa värimaailmassa. Kun mallistoa tarkastelee tarkemmin, alkaa viitteet Warholiin ja 1960-lukuun piirtyä selkeämmin. Pikkumekot mukailevat ajalle tyypillistä tyttömäistä mallia, kun iltamekoissa sen sijaan toistuu vyötäröstä katkeavat muhkeat täyspitkät helmat ja sovinnaiset yläosat. Kukkaprintteihin on myöskin haettu Warhol viitteitä taiteilijan kuuluisista Flowers -maalauksista. Laatikkomaiset jakut ja housupuvut ovat kuin suoraan 1960-luvun katukuvasta napattuja.\nMuuhun mallistoon nähden merkittävän poikkeuksen tekevät räiskyvät leoprintit ja malliston finaalina esitelty tummanpuhuva iltapuku. Vaikka Warhol maalasikin valtion päänaisia ja Hollywoodin vahvoja naisesikuvia, oli hän myös osaltaan pahennusta aiheuttava hahmo. Taidemaailma ei aina niellyt purematta Warholin näkemyksiä ja joutuipa taiteilija murhayrityksenkin kohteeksi. Warhol myös käsitteli töissään aiheita, jotka eivä aina olleet omalle ajalleen soveliaita. Niin, ja kuvaahan yksi Warholin potreteista myös Mick Jaggeria, joka ei maineeltaan ole ehkä se puhtosin esikuva. Onkin mukava huomata, kuinka taiteilija potrettien takaa, löytää tiensä myös tähän Valentinon resort kokoelmaan. Iloisen tunnelman luovat värit ja hempeät kukkakuviot tarvitsevat vastapainokseen myös vakavamman ja pimeämmän puolen, jotta tasapainoinen kokonaisuus saavutetaan.\nValentino Resort 2013 -kokoelma on jälleen osoitus siitä, kuinka inspiraatio taipuu suunnittelijan kynässä koherentiksi mallistoksi. Aina suunnittelijoiden inspiraation lähteitä ei suurelle yleisölle paljasteta, mutta kun niin tapahtuu, auttaa se myös katsojaa ymmärtämään suunnittelijan näkemystä paremmin. Toki tiettyä tulkinnanvaraisuutta on hyvä jättää, sillä muoti -siinä missä poptaidekin- on useimmiten luovan työn tulosta, joka aukeaa yleisölleen hyvin yksilöllisellä tavalla. Kaikkea ei tarvitse vääntää rautalangasta, mutta pienet vihjeet eivät liene ikinä pahitteeksi, ainakaan silloin kun kyse on tästä hienosta resort-kokoelmasta.\nPotrettikollaasi 1: Elisabeth Taylor & muut.\nPotrettikollaasi 2: Mick Jagger & muut.\nValentino Resort 2013: Style.com.


Maamiinojen korvaaminen uusilla aseilla| Sivu 57 | maanpuolustus.net\nFirst Edellinen 57 / 62\nEikös tästä ollut uudempikin versio, jonka runko oli jotain jousiterästä?\nPutkimiina m/68, kyllä. Peruskamaa PR90-vuosiltani.\nMutta kommentoin alun perin r-aineen vanhenemiseen, mikä on liitetty vanhemman mallin putkimiinaan m43. Mikä muuten tehtiin aikoinaan hyvin selväksi, että meillä olisi ollut sodan ajan tilanteessa käytössä erittäin runsaasti putkimiinan uudempaa sekä myös ikäversiota.\nPutkimiinoja oli varastoituna yhteensä vähän yli 220.000kpl. Niiden lisäksi hävitettiin 800.000 sakaramiinaa.\nReactions: HybridiProto, BlackFox ja Rannari\nPuolustusministeri Jussi Niinistö (sin.). Kuva: Heikki Saukkomaa / Lehtikuva\nSuomessa on nyt muutaman vuoden ajan kehitelty uutta maapuolustuksen asejärjestelmää, jonka on määrä tuoda jalkaväkimiinojen kieltämisen myötä poistunutta alue- ja etenkin pelotevaikutusta takaisin, kirjoittaa puolustusministeri Jussi Niinistö (sin.) blogissaan.\nKyse on viuhkapanoksia täydentävän, ilmassa räjäytettävän hyppypanoksen (TOC, Take-Off-Canister) kehittämisestä.\nNiinistön mukaan tavoitteena on ollut luoda reserviläisarmeijalle sopiva, paikallispuolustusta tukeva, yksinkertainen, kustannustehokas ja helppokäyttöinen ase. Puolustusvoimat allekirjoitti eilen kotimaisen puolustus-teollisuusyrityksen, Leijona-instituutin, kanssa sopimuksen ensimmäisten hyppypanosten hankinnasta. Seuraavassa vaiheessa panosta testataan monipuolisesti.\nSuomessa heinäkuussa voimaan Ottawan sopimus, joka kielsi jalkaväkimiinojen käytön, tuotannon ja varastoinnin. 1,3 miljoonan miinan tuhoaminen vietiin loppuun vuoden 2016 aikana.\nNiinistön mielestä sopimukseen liittyminen oli "uskomatonta typeryyttä, joka osaltaan nakersi maamme edellytyksiä itsenäiseen ja uskottavaan puolustukseen".\n– Suomen liittyminen Ottawan sopimukseen aiheutti Puolustusvoimille tarpeen hankkia mm. viuhkapanoksia ja raketinheittimiä. Miinojen myötä menetimme kuitenkin puolustajan tärkeän liittolaisen, miinakauhun. Siksi aikoinaan vaadin hallitusohjelmaan (2015) kirjauksen, jonka mukaan Suomi ylläpitää laaja-alaisesti keskeisiin sotilaallisiin suorituskykyihin liittyvää kansallista teknologista osaamista sekä riittävää huoltovarmuutta ja puolustusteollisuutta, Niinistö kirjoittaa.\nNiinistö näkee uudessa hyppypanoksessa myös vientipotentiaalia.\nReactions: Sarek1, Einomies1 ja Kustaanmiekka\nSpeksien mukaan mukaan aikamoinen mäjäys.\n"Kotimainen hyppypanos korvaa maamiinat – Jussi Niinistö: "Palautamme miinakauhua""\n28.3.2019 klo 10:22\nPuolustusvoimat saa maamiinojen tilalle kotimaassa valmistettavan hyppypanoksen.\nUusi ase painaa viidestä kymmeneen kiloa ja se voidaan laukaista kaikilla puolustusvoimien käyttämillä laukaisujärjestelmillä.\nKäytännössä panos ponnahtaa maasta ilmaan ja räjähtää. Silloin siitä leviää ympäristöön 3 000 - 4 000 projektiilia eli ammuksen osaa.\nHyppypanoksen vaikutus on leveyssuunnassa 50-100 metriä ja korkeussuunnassa 20-30 metriä.\nPuolustusministeriön mukaan panos täyttää kaikki Ottawan ja Geneven sopimusten määräykset.\nPuolustusministeri Jussi Niinistön (sin.) blogi-kirjoituksen (siirryt toiseen palveluun) mukaan puolustusvoimat on jo allekirjoittanut niin sanotun 0-sopimuksen ensimmäisten hyppypanosten hankkimisesta Leijona-instituutilta.\nNiinistö kirjoittaa blogissaan, että kun testaukset saadaan päätökseen, voidaan hyppypanoksesta puhua sotavarusteena.\nMinisterin mukaan Suomi palauttaa uuden aseen myötä "miinakauhua"."\nReactions: Falangi, näätä, ak.tied ja 6 muuta\nNiinistön blogi uudesta hyppymiinasta\nSuomessa astui 1.7.2012 voimaan Ottawan sopimus, joka kielsi jalkaväkimiinojen käytön, tuotannon ja varastoinnin.\nMiinojen tuhoaminen – 1,3 miljoonaa kappaletta puhdasta puolustusasetta – vietiin loppuun vuoden 2016 aikana.\nSopimukseen liittyminen oli silloisilta vallanpitäjiltämme uskomatonta typeryyttä, joka osaltaan nakersi maamme edellytyksiä itsenäiseen ja uskottavaan puolustukseen.\nTaustalla oli tiettyjen poliitikkojen naiivi uskomus siitä, että kylmän sodan päätyttyä oli syntynyt ikuinen rauha. Turvallisuusympäristömme kehitys on ollut kuitenkin toisenlaista.\nOnneksi Suomessa ei kuitenkaan luovuttu kaikesta miinoihin liittyvästä osaamisesta.\nOlemme tälläkin hetkellä miinaosaamisen eli suluttamisen suurvalta ja meiltä haetaan oppia.\nSuomalainen sulutus ei kohdistu sattumanvaraisesti siviileihin, vaan sotilaallinen kohde on aina tiedossa.\nSulutteet ovat paikannettavissa ja siten käyttötarpeen päätyttyä myös raivattavissa.\nSuomen liittyminen Ottawan sopimukseen aiheutti Puolustusvoimille tarpeen hankkia mm. viuhkapanoksia ja raketinheittimiä.\nMiinojen myötä menetimme kuitenkin puolustajan tärkeän liittolaisen, miinakauhun.\nSiksi aikoinaan vaadin hallitusohjelmaan (2015) kirjauksen, jonka mukaan Suomi ylläpitää laaja-alaisesti keskeisiin sotilaallisiin suorituskykyihin liittyvää kansallista teknologista osaamista sekä riittävää huoltovarmuutta ja puolustusteollisuutta.\nSen perusteella valtioneuvoston puolustusselontekoon (2017) kirjattiin seuraava linjaus: ”Jalkaväkimiinojen poistumisen kautta menetettyä pelotevaikutusta korvataan muilla menetelmillä.\nPuolustusvoimat selvittää kotimaisen puolustusteollisuuden innovaatioiden mahdollisuuksia ja käytettävyyttä.”\nSuomessa on nyt muutaman vuoden ajan kehitelty uutta maapuolustuksen asejärjestelmää, joka toisi jalkaväkimiinojen kieltämisen myötä poistunutta alue- ja etenkin pelotevaikutusta takaisin.\nKyse on uudentyyppisen, viuhkapanoksia täydentävän, ilmassa räjäytettävän hyppypanoksen (TOC, Take-Off-Canister) kehittämisestä.\nTavoitteena on ollut luoda reserviläisarmeijalle sopiva, paikallispuolustusta tukeva, yksinkertainen, kustannustehokas ja helppokäyttöinen ase.\nPuolustusvoimat allekirjoitti eilen kotimaisen puolustus-teollisuusyrityksen, Leijona-instituutin, kanssa ns. 0-sarjasopimuksen ensimmäisten hyppypanosten hankinnasta.\nSeuraavassa vaiheessa panosta testataan monipuolisesti. Jos ja kun testaukset saadaan onnistuneesti päätökseen, voidaan puhua varsinaisesta sotavarusteesta.\nHyppypanosprojekti oli mahdollinen vain tällä hallituskokoonpanolla.\nOlemme viimeinkin konkreettisen askeleen lähempänä miinakauhun palauttamista.\nSamalla näen hyppypanokselle vientipotentiaalia.\nAika näppärää sikäli, että kun aiemmin perustettiin miinakenttä niin nyt yksi panos tekee sen noin 50 metrin osalta.\nJa kun Venäjä ei ole Ottawan sopimuksessa mukana ja siinä agressiossa johon varaudumme on se osapuoli joka rikkoo kansainvälisiä lakeja niin mekin voimme pidättyä noudattamasta Ottawaa tähän agressioon vastatessamme. Tuollainen hyppypanos optisin, liiketunnistimin tai vaikka sitten sääntöjenmukaisella etälaukaisulla on kyllä melkoinen pelote.\nOn melkoisen iso ja painava laite. Sitä ei monia kannella repussa varalla. Toki vaikutusalue on täysympyrä ja hyvinkin korkea. Korkeusvaikutus tietysti kompensoi maastoa paremmin kuin viuhkapanoksessa.\n360 asteen vaikutusalue ja jopa 100 metrin tehokas säde tarkoittaa että näkyvyyttä pitää olla aika paljon että päästään turvalliselle alueelle laukaisemaan. Passiivisenahan tuota ei ilmeisesti miinasopimuksen mukaan saa käyttää, kuten ei muitakaan "miinoja".\nSodassa tehdään varmaan kaikenlaista joka ei lain tai sopimuksen mukaan ole sallittua. Miinan virittäminen siten että laukaisu tapahtuu vihollisen kävellessä vaikkapa lankaan on siitä pienimmistä sopimusrikkomuksista.\nJos miinassa on 3000-4000 projektiilia, niin mikähän on projektiilien tiheys vaikka 10 metrin päässä räjähdyspisteestä, kun ne leviävät 360 astetta horisontaalisesti ja 180 astetta vertikaalisesti? Joku matemaattisesti lahjakkaampi varmaan voi laskea / arvioida. Eli kuinkahan tehokas tuo ase on vaikka sinne 50 metrin päähän?\nNiinistön blogi on ensisijassa vaaleihin liittyvää kotimaista politiikkaa!\nNyt siis on tilattu pieni koesarja, joita räjäyttelemällä nähdään toimiiko vempele siten, kun valmistaja mainostaa. Sitten tiedetään mm vastaus edellä esitettyyn kysymykseen. Matemaattisesti sitä ei voi laskea sillä asia riippuu siitä miten fragmentit jakautuvat/suuntautuvat räjähdyksessä. Miina on kuitenkin kallis eikä Maavoimilla ole varoja moneen välttämättömäänkään hankintaan.\nSotavarusteeksi hyväksyminen on täysin ennenaikaista poliitikon puhetta. Ennustan että ministerin vaihduttua tästä ei enää paljoa kuulla.\nReactions: aj77, näätä, magitsu ja 2 muuta\nOn melkoisen iso ja painava laite.\nSiltähän tuo vähän vaikuttaa, mutta onko speksejä vielä tiedossa?\nEnnustan että ministerin vaihduttua tästä ei enää paljoa kuulla.\nMelkoinen joukko yrityksiä takana sekä useampi kehitysvuosi joten tuskin tuota hukkaan heitetään. Tilausmäärät onkin sitten jo toinen juttu.\nNiinpä - ja jos on annettu poliittinen mandaatti suunnitella, niin luulisi PV:n hypänneen innolla mukaan, kun saivat sen mitä halusivat.\nVastaavaan tarkoitukseen on myös hankinnat viuhkapanoksista ja myös kämmenen kokoisista taistelijakohtaisista liivivarustuksen viuhkoista.\nLasketaampa - käytetään piiruja kun se on helpompaa ja militaristisempaa.\nLeveyssuunta: 6000 piirua jaettuna 4000 projektiililla, 1,5 piirua per projektiili. 10 metrin päässä 0,5 metriä (= sotilaan leveys) on 50 piirua, eli noin 33 haulia.\nKorkeussuunta: Koska aseen ilmoitettu vaikutus on 20-30 metriä korkeussuunnassa, oletetaan että se on 20 metriä 50 metrin etäisyydellä räjähdyspisteestä. Tämä on yhtä kuin 400 piirua korkeussuunnassa. Oletetaan myös, että 80% hauleista on tämän vaikutusalueen sisällä. 10 metrin päässä 175cm mies on yhtä monta piirua, joten hän saa 175/400x80% kaikista hauleista, eli 35%. Jos hauleja on jaossa yhteensä tuo 33 kpl, voimme olettaa että keskimäärin miehen siluetista löytyy 11,5 haulia 10 metrin etäisyydellä räjähdyksestä. Riippuen haulien ballistiikasta, voimme luotettavasti olettaa muutaman osuvan keskivartalon herkkiin kohtiin ja aiheuttavan hengenvaaralliset vammat. Toisinsanoen ase todennäköisesti tappaa 10m vaikutusalueella olevan sotilaan.\n50 metrin päässä (maksimivaikutusalue?) saa arvion kun jakaa luvut viidellä. Edelleen olettaen että haulien terminaaliballistiikka riittää (3,5-4mm absoluuttinen minimikoko), voimme olettaa pari osumaa mieheen, mutta suurella todennäköisyydellä nämä eivät aiheuta kuolettavia vammoja. Omien laskelmien mukaan 25 metriä on todennäköinen ns. tehokkaan vaikutusalueen raja, eli 4 osumaa tai enemmän. Tämä sillä logiikalla, että sotilaan siluetista n. 25% on "hengenpaikkoja" ja näin voidaan ainakin yhden haulin osuvan tällaiseen (ja osumaenergia riittää syvään kudosvammaan). Tämän kun muuttaa säteestä halkaisijaksi ollaan tiedotteen "50m vaikutusalueessa".\nReactions: setämies, aj77, näätä ja 10 muuta\nNyt siis on tilattu pieni koesarja, joita räjäyttelemällä nähdään toimiiko vempele siten, kun valmistaja mainostaa. Sitten tiedetään mm vastaus edellä esitettyyn kysymykseen. Matemaattisesti sitä ei voi laskea sillä asia riippuu siitä miten fragmentit jakautuvat/suuntautuvat räjähdyksessä.\nNäin varmasti on. Ajattelin lähinnä tuollaista tasaista jakaumaa.\nNo, netistä löytyy kaikenlaisia laskureita.\nPuolipallon pinta-ala 10 metrin päässä on noin 630 neliömetriä, 20 metrissä noin 2500 neliömetriä ja 30 metrissä noin 5500 neliötä.\nKun projektiilien määrän (3000) jakaa pinta-alalla niin saadaan keskimääräinen projektiilitiheys. Eli jos ihmisen siluetti on karkeasti noin 0,5 m x 2 m kokoinen (eli noin 1 neliömetri), niin jos projektiilit jakautuvat tasaisesti, saa 10 metrin päässä oleva taistelija noin viisi osumaa, 20 metrissä noin yhden ja 30 metrissä joka toinen taistelija saa yhden osuman.\nToki voi olla, että jakauma ei ole tasainen vaan keskittyy esim enemmän vaakatasoon.\nKiitoksia, tämä oli jotenkin uskottavampi laskelma kuin omani.\nJoo, näin toki. Veikkaan että nämä leviävät enemmän vaakatasossa kuin tasaisesti, joka ei välttämättä ole huono asia käyttötarkoitusta ajatellen.\nOlisko tämä hyvä väline särkemään Armatan sensoreita. Pimeässä vaunussa ei ole varmaan kellään kivaa..


Ratsastusleirit Ruka-Kuusamo - Ruska Laukka\nluonto- ja eläintoimintaleirit maatilaympäristössä\nYhdessäoloa, luontoelämyksiä, eläiystäviä ja hevoskavereita Ronivaarassa.\nRonivaaran leirikesään kuuluu taas hevosia, koiria, lampaita, ystäviä ja mukavaa yhdessä tekemistä. Kysy rohkeasti sopivaa leiriä, tai valitse alta oma leirisi ja varaa paikkasi!\n6.-8.6. (Ma-ke) Seikkailu/luontoliikuntapainotteinen leiri\n13.-15.6. (Ma-ke) Eläinten hoitoa ja leppoisaa yhdessäoloa\n20.-23.6. (Ma-to) Hevostoimintapainotteinen leiri\n25.-28.7.(Ma-to) Vuorovaikutusta eläinten kanssa\nMonipuolista touhua ja tekemistä eläinten parissa Ronivaaran kodikkaassa maalaisympäristössä. Leirien hinnat ovat 4 pvää 295€ ja 3 pvää 220€.\nLeirit ovat pienryhmäleirejä, joissa ohjaajilla myös erityisryhmäosaaminen.\nLeirillä opettelemme eläinten hoitoa, ystävällistä eläinten käsittelyä, pelaamme erilaisia eläinavusteisia pelejä ja seikkailemme tilan lähiympäristössä. Touhuissamme mukana ovat vaihtelevasti niin tilan kuntoutuskoirat, lampaat, ponit kuin hevosetkin.\nTurvallisessa pienryhmässä ja voimaannuttavassa luontoympäristössä oppiminen sujuu jouhevasti omaan tahtiin. Eläinten hoitamisen ohessa harjaantuvat miltei huomaamatta niin vuorovaikutus- kuin tunnetaidotkin. Eläintoimintaleireillä ryhmien ohjauksesta vastaa ensisijaisesti toimintaterapeuttimme Mari.\nEläintoimintaleirimme sopivat sinulle, joka viihdyt erilaisten eläinten parissa ja puuhailet mielelläsi ulkona. Sinua kiinnostaa oppia, miten pystyt olemaan eläinten kanssa vuorovaikutuksessa niin, että tilanne on myös eläimelle mukava.\nPääset tekemään oikeita maatilan töitä hetkeen pysähtymistä ja rentoutumista unohtamatta. Eläintoimintaleirillä on osallistujien kiinnostuksen mukaan mahdollisuus myös ratsastaa jonakin päivänä.\nPystymme huomioimaan leiriläisten yksilölliset tarpeet, kysy rohkeasti!\nLeiripäivä alkaa aamulla klo 10 ja päättyy iltapäivällä klo 14. Mukaan tulee varata säänmukaiset varusteet (kumisaappaat, hanskat, lakki) sekä omat eväät lounastauon ajaksi. Sadevarustus ja jotain vaihtovaatetta on hyvä olla repussa varan vuoksi. Tallilta löytyy jääkaappi eväiden säilytystä varten sekä mikro. Tarvittaessa voit varata ennakkoon myös eväspaketin suoraan tallilta, hinta 10 e /päivä.\nKlo 10 Aamurutiinit, eläinten hyvinvoinnista huolehtiminen\nKlo 10.45 – 11.30 Seikkailuretki koirien kanssa Metsämörrin luontopolulle\nKlo 12-13 Vuorovaikutuksellinen tehtävärata hevosten/ponien\nKlo 13-14 Eläinten hoitoa, maatilan töitä\ntutustu myös kesän ratsastusleireihin!\nkemuksia ja hyvinvointia aidolla hevostilalla perinteisten suomenhevosten parissa\nTutustu ratsastusleireihin 2022\nRonivaaran tila on idyllinen hevostilaympäristö, joka on rakennettu tukemaan sekä hevosten että ihmisten hyvinvointia. Tila on vaaramaisemien keskellä rauhallinen maalaispihapiiri, joka mahdollistaa monenlaisen ja –tasoisen toiminnan. Tutustu tarkemmin.\nLeireillä on aikuiset ohjaajat, joilla on kattava kokemus lasten ja nuorten sekä aikuisten kanssa toimimisesta. Pitkäjänteinen 15-vuoden kokemus näkyy hevosten kanssa toimimisessa ja opettamisessa. Henkilökunnalla on vankka kokemus ja koulutuksia monipuolisesti niin hevosalalta kuin kasvatus- ja kuntoutusalalta sekä erityisryhmien kanssa toimimisesta. Ratsastusleirin ohjaajat ovat kokeneita hevosalan ammattilaisia, joilla on kokemusta myös kilpailemisesta ja hevosten kouluttamisesta.\nOhjaajistamme löytyy niin ikään eläinavusteisen toiminnan ja kuntoutumisen tukemisen, opettamisen, hevosten ja koirien kanssa työskentelyn, hyvinvointipalvelujen, kasvatus- ja kuntoutusalan ammattilaisia.\nTämä monipuolinen tiimi yhdessä hyvin koulutettujen eläinten ja kokeneiden avustajien kanssa tarjoaa ikimuistoisen leirikokemuksen. Tutustu tarkemmin Ronivaaran ammattilaiset.\nVoit tutustua ja toimintaamme valikosta Meistä.\nTurvalliset hevosemme toimivat niin tunneilla, maastoissa, kisatilanteissa, kuin rennossa vuorovaikutuksellisessa toiminnassa erilaisten asiakkaiden kanssa. Tilalla on pieniä shettiksiä, pieniä poneja sekä kilttejä suomenhevosia. Leirin aikana pääset tutustumaan myös tilan muihin eläimiin, kanoihin, koiriin ja lampaisiin. Tutustu tarkemmin Suomenhevoset, Ponivoimat, ronivaaran koiravoimat ja Muut eläimet.\nToimimme vastuullisesti, siksi leirillä on eritysjärjestelyjä hygieniatason ylläpitämiseksi ja kontaktien minimoimiseksi. Yksi niistä on myös ruokailut.\nPäivän aikana on ruokatauko, ajan henkeen ruokailu omilla eväillä. Voit varata valmiin eväspaketin leiripäiville +10€/pvä. Ilmoita tämä varauksen yhteydessä, samoin kuin ruokavaliorajoitteet.\nOlemme SRL:n hyväksymä ja valvoma talli. Satunnaiset asiakkaat on vakuutettu ja seuran jäsenillä on omat vakuutukset. Meillä on toiminnan vastuuvakuutukset sekä ryhmävakuutus osallistujille. Suosittelemme henkilökohtaista vakuutusta.\nmajoitu mökkikylässä Kuusamossa\nMajoitu perheyrityksemme Petäjäkylän mökkikylässä lammen rannalla.


Kova himo hallitustehtäviin? | Blogi InHunt Group | Hallitusjäsen\nMitä sinä osaat? Mitä sinä osaat paremmin kuin muut? Missä olet heikompi osaamiseltasi kuin muut? Ymmärrätkö kokonaisuuden bisneksessä?\nNoihin kysymyksiin kun pureudut jokaiseen oikeasti ja syvälle, olet jäljillä.\nKysyn sinulta silti uudestaan. Ymmärrätkö kokonaisuuden bisneksessä? Hahmotatko karkeasti kaikki osa-alueet? Hallinnon, talouden, markkinoinnin, myynnin, tuotekehityksen, digitalisaation, valmistuksen, logistiikan, johtamisen etc.\nJos ymmärrät varmasti kokonaisuuden, mieti mitä syväosaamista sinulla on jostain noista osa-alueista sekä miltä liiketoiminta-alueilta. Sen jälkeen kun itselläsi on selkeänä vahvat osaamisalueesi, voit edetä hallitusammattilaiseksi esimerkiksi InHuntin listoille.\nAnna meidän kuitenkin ymmärtää syväosaamisesi ja miten se hyödyttäisi yritystä, jonka hallitukseen mahdollisesti menet mukaan. Näin olemme yhdessä lähempänä yhteistyötä. Huomenna ehkä sinä saat esittelyn yrityksestä, joka tarvitsee osaamistasi hallituksessa. Voit olla siis 18-vuotias tai 80-vuotias kokenut konkari, osaaminen ratkaisee.\nInHunt on kasvanut 10 vuodessa Suomen suurimmaksi suorahakutoimijaksi. Olemme auttaneet vuosien varrella satoja eri yrityksiä ja tänäkin vuonna tulemme tekemään useita satoja toimeksiantoja. Keskustelemme yhä useammin myös yritysten hallitusten ja erityisesti hallituksen puheenjohtajan kanssa varsinkin silloin, kun olemme hakemassa asiakasyrityksellemme uutta toimitusjohtajaa. Näissä tilanteissa käymme myös aina läpi yrityksen hallitusta ja sen tämän hetkiset jäsenet ja hyvin usein meiltä myös pyydetään näkemystä sekä apua uusien hallitusjäsenten etsimisessä.\nInHuntissa olemme nyt konseptoineet hallitusjäsenten löytämiseen aivan uuden palvelun, jonka yhtenä kulmakivenä on meidän oma hallitusammattilaisten pooli, josta löytyy jo nyt useita satoja kovan luokan osaajia. Mikäli olet itse kiinnostunut kehittämään suomalaisia yrityksiä ja olet sitä mieltä että sinulla on näihin annettavaa, jätä tietosi meille alta löytyvän linkin kautta ja voi hyvinkin käydä niin, että tulet pian saamaan meiltä viestin ja esittelyn yrityksestä, jolla olisi käyttöä osaamisellesi hallituksessa.\nThis post was written on keskiviikko, tammikuu 16th, 2019 in the category Hallitus, Johtaminen with tags Tags: hallitus, hallitusammattilainen, hallitusjäsen, pooli


Liikenne Ajokortit Liikenneturvallisuus Uutinen 19.5.2022\nAjokorttilain uudistus 2022 tietää nuorille autoilijoille useita muutoksia nykyiseen, jos lakikaavailut toteutuvat.\nAjokorttilain uudistus 2022 tietää nykymuodossa toteutuessaan nuorille autoilijoille useita muutoksia nykyiseen. Hallituksen esitys lain uudistamisesta on eduskunnassa. Esityksen tarkoitus on lisätä nuorten kuljettajien liikenneturvallisuutta.\nAjokorttilain uudistuksen on kaavailtu sisältävän seuraavia muutoksia:\nAutoliitto: nuoret ovat vastuullisia\nAutoliitto on tuonut jo uudistuksen aiemmissa vaiheissa esiin, että valtaosa nuorista ja uusista kuljettajista toimii liikenteessä vastuullisesti muut tienkäyttäjät huomioiden, kuten Moottorikin on uutisoinut.\nAutoliitto korostaa tuoreessa lausunnossaan vahvasti nuorten enemmistön fiksuutta muistuttamalla, että ”uudet nuoret sukupolvet käyttäytyvät kuitenkin keskimäärin vastuullisemmin kaikilla elämän alueilla, myös liikenteessä, vaikka se tuntuukin välillä olevan vanhemmille sukupolville vaikea asia myöntää.”\nTästä syystä rajoittavat toimenpiteet ja lisääntyvät vaatimukset tulisi Autoliiton mukaan kohdistaa ongelmaan, eikä niitä tulisi toteuttaa kategorisina toimenpiteinä, omaan ja muiden tielläliikkujien turvallisuuteen vastuullisesti suhtautuviin kuljettajiin.\nAlaikäisen kuljettajan tunnuksen käyttö voisi Autoliiton mukaan johtaa ojasta allikkoon. Etujärjestön mukaan ilmeisenä vaarana on, että nuorten kuljettajien kiusaaminen ja provosoiminen lisääntyisi alaikäisen kuljettajan tunnuksen myötä ja se omalta osaltaan heikentäisi liikenneturvallisuutta.\nHoituuko rajoitusten valvonta?\nAutoliitto kummastelee yhtälöä, jossa kaavaillaan erilaisia hankalasti valvottavia rajoituksia osalla autoilijoista, mutta samaan aikaan yleinenkin liikennevalvonta kärsii resurssipulasta eli liikenneympäristöön jalkautuvista poliiseista.\n”Yksi rajoitetun ajo-oikeuden ongelmista on poliisin resurssien vähäisyys ja siten valvonnan puute.” kiteyttää Autoliitto aivan keskeisen ongelman.\nAutoliiton mukaan kuuliaiset, muutenkin liikennesääntöjen mukaan asiallisesti käyttäytyvät nuoret kuljettajat noudattavat rajoituksia, mutta piittaamattomien kuljettajien on helppo jättää noudattamatta ajorajoituksia vähäisen kiinnijäämisriskin takia.\n”Tällaisten kuljettajien riskikäyttäytyminen painottuu muutenkin vähäliikenteisemmille ja siten myös vähemmän valvotuille teille. Rajoituksen vaikuttavuus onkin hyvin epävarma ja sen tehoa juuri riskihakuisesti käyttäytyviin nuoriin on vaikea arvioida.”\nMutta lisääntyisikö turvallisuus?\nRajoitetun ajo-oikeuden ottaminen käyttöön vähentäisi Autoliiton arvion mukaan todennäköisesti onnettomuuksia ajokieltoaikaan, koska valtaosa nuorista noudattaisi rajoitusta.\n”Siitä kuinka paljon turvallisuus kokonaisuudessaan lisääntyisi liikenteen siirtyessä osittain muina kellonaikoina tapahtuvaksi ja kun rajoituksen noudattamatta jättämisen johdosta onnettomuuksia tapahtuisi yhä jatkossakin ko. kellonaikoihin, ei ole käytettävissä tutkittua tietoa eikä arviota.”\nAutoliiton mukaan eduskunnan tulisi ennen rajoituksista päättämistä kyetä arvioimaan, kuinka paljon valvontaresurssia voidaan lisätä.\n”Ja kuinka valvonta voidaan ylipäätänsä toteuttaa, kun oletuksena on, etteivät aikarajoitusta noudattamatta jättävät myöskään käytä alaikäisen kuljettajan tunnusta.”\nAutoliitto tuo esiin, että ajokorttilain puolueettoman seurantatutkimuksen ensimmäisen vaiheen tulokset osoittavat, että 17–19-vuotiaiden kuljettajien kohdalla on havaittu myönteistä turvallisuuskehitystä.\n”Onnettomuusmäärät ovat vähentyneet ja loukkaantumisten kokonaismäärä on laskenut. Huolenaiheeksi on nostettu 17-vuotiaiden loukkaantumisten kokonaismäärän lisääntyminen. Tulos ei kuitenkaan ole yllättävä, sillä 17-vuotiaana ajokortin suorittavien määrä on kymmenkertaistunut lakimuutoksen jälkeen. Suhteellisesti katsoen koko ikäluokan liikenneturvallisuus on parantunut”, Autoliitto huomauttaa.\nUudistuksen epäkohtana Suomen suurin autoilijoiden etujärjestö kuitenkin tähdentää, että ”nyt esitetyt muutokset” ollaan toteuttamassa niin nopeasti edellisten muutosten jälkeen, ettei vaikutuksia ole voitu ”kattavasti arvioida eikä seurantatutkimuskaan ole vielä kokonaisuudessaan valmis.”\nKolmen prosentin tähden\nAutoliitto huomauttaa, että ajokorttilain seurantatutkimuksen mukaan noin kolme prosenttia 17-vuotiaana ajokortin suorittaneista kuljettajista syyllistyi ajokieltorikokseen.\nLisäksi tässä joukossa olisi autoliiton näkemyksen mukaan huomioitava se, että nyt 17-vuotiaana ajokortin suorittaneilla on ollut erityinen tarve itsenäiselle liikkumiselle.\n”Seurantatutkimuksenkin mukaan se on näkynyt muun muassa 18- ja 19-vuotiaita ajokortillisia suurempana ajosuoritteena.”\nAjorajoituksille tiukkaa kritiikkiä\nAutoliitto tietää, että yöt ja erityisesti kesäyöt sekä viikonloput ovat riskialtteinta aikaa erityisesti nuorten miesten keskuudessa liikenteessä.\nLausunnon mukaan nuorten kuljettajien riskikäyttäytymiseen pitäisi kuitenkin kyetä vaikuttamaan muilla keinoin kuin rajoittamalla koko ikäluokan liikkumisen vapautta.\nAutoliitto ehdottaa, että ensisijaisesti sääntöjä rikkoville tulisi määrätä nykyistä tuntuvampia rangaistuksia.\nTeksti: Marko Jokela Kuvat: Moottorin arkisto Lähde: Autoliitto, hallituksen esitys eduskunnalle laiksi ajokorttilain muuttamisesta (HE70/2022 vp)


Valitsin junaan työmatkalukemiseksi täysin väärän kirjan, kun nappasin kirjaston hyllystä mukaani Johanna Ervastin kirjoittaman kirjan Jäähyväiset Einolle (Tammi 2008). Kirja kertoo äidin silmin lapsen yllättävästä, vakavasta sairastumisesta ja hitaasta kuihtumisesta pois.\nJouduin aina muutaman sivun luettuani sulkemaan kirjan, kun sen tunnelma junassa tuntui tulevan liian lähelle. Huomasin myös pohtivani sitä, haluanko edes lukea kirjaa eteenpäin, tiedostaen samalla tällaisen kohtalon mahdollisuuden. Muuttaisiko kirja ajatustani omista lapsistani tai minusta itsestäni?\nOman lapsen syntymän myötä elämään astuu huikea onni ja sen kääntöpuolella karmiva kauhu tämän onnen menettämisestä. Mitä voin tehdä estääkseni tämän menetyksen? Voinko ennakoida tarpeeksi ja hallita näin vastaan tulevia käänteitä? Saanko oman onneni pysymään itselläni, puristamalla sitä lujasti sylissäni? Antamalla elämän olen alkanut pelätä sitä.\nEsikoiseni syntymän jälkeen ymmärsin kirkkaasti, että oli minun vastuullani pitää tämä nyytti hengissä. Paljonko on riittävästi ravintoa, unta tai ulkoilua? Mitä tuo itku tarkoittaa ja hengittäähän se nyt varmasti? Rutiinit auttoivat epävarmuuden sietämistä ja hengissä selvisimme molemmat tähän päivään asti.\nKuka osaa kertoa minulle huomisesta? Kun yhteistä taivalta kertyy enemmän, käykö sen menettämisen hetki sitä raskaammaksi? Pelkäänkö vain sitä, mitä en tunne? Vai enkö halua myöntää omia rajallisia keinojani elämän hallitsemisessa? Onko onni sitä syvempää, kun sen tietää varmasti jossain vaiheessa päättyvän?\nErvast vastaa kysymyksiini kirjansa sivulla: Vasta sitten kun oma lapsi sairastuu kuolemanvakavasti, tietää, mitä se on ja miltä se tuntuu. Ja onneksi on niin. Elämää ei voisi elää, jos kykenisi elämään todeksi näin rankkoja tunnekokemuksia toisten ihmisten kautta. On hyvä, että salaisuus ei avaudu ennen kuin se tulee omalle kohdalle.\nOnnen menetys on yhtä suuri salaisuus kuin sen saavuttaminenkin. Sitä ei voi väkisin itselle rakentaa, eikä sitä voi väkisin itsellä pitää. Tähän minun on tyydyttävä, tässä menee voimieni raja. Ja niin on lopulta hyvä.\nKategoriassa LapsiperheAvainsanat: asenteet, ihmissuhdeJätä kommentti\n← Turpaan vetäjä on turvassa?\nMiten vanhempi voi tukea aikuista sinkku-lastaan? →


Lähettänyt Julia klo 11.31\nSun tissit ah sun perse ah ;)\nJulia 12. syyskuuta 2014 klo 19.07\nhaha kiitos kai xd\nCamilla Josefiina 13. syyskuuta 2014 klo 14.06\nEipä oo paljoa mitää sanottavaa, kuin se että olipa kiva postaus! :)\nJulia 14. syyskuuta 2014 klo 19.23\nCamilla Josefiina 13. syyskuuta 2014 klo 14.16\nPaitsi että ensimmäinen kuva on aivan epätodellisen näköinen, se näyttää niin kivalta! Ja toi viides kuva, on musta ihan tosi siisti, tykkään siitä kuvasta myös paljon. :) Toki susta nyt onnistu kaikki kuvat ja kaikki on aina niin hienoja, mutta just toi kuva 5 on sellainen, et se on ihan täydellinen foto!\nJulia 14. syyskuuta 2014 klo 19.24\nMietin hetken, että mikä vitonen koska laskujen mukaan viidennes on tuo kenkäkuva. Mutta näköjään olin sekoillut laskujen kanssa jo postauksessa.. Kiitos! :)\nAnonyymi 13. syyskuuta 2014 klo 23.36\nKuva 5 on niiiiin ihana!!👌👌 onko siinä,sulla tummat hiukset? Onko sun nykyinen hiusten väri luonnollinen hiusvärisi?\nJulia 14. syyskuuta 2014 klo 19.27\nKiitos! ♥ Ja joo tossa kuvassa mulla oli vielä ruskeat hiukset, mutta tosta taisin pikkuhiljaa ruveta vaalentamaan. Mun oma väri on sellanen maantien harmaa (vaikken sitä enää edes tarkalleen muista) jotain tosta väliltä. :D


Happaugelta televisio Windows 95:een - Digitoday - Ilta-Sanomat\njuuri nyt: Suora lähetys juuri nyt: Kajaanin hyppyrimäki räjähti näyttävästi\nHappaugelta televisio Windows 95:een\nJulkaistu: 22.7.1996 19:58\nHauppauge Computer Works on julkistanut uuden tuotteen Windows/TV-korttien valikoimaansa. Win/TV-CinemaPro-televisiokortin avulla Windows 95:n k?ytt?j? saa tietokoneensa ruudulle televisiokuvaikkunan, mink? lis?ksi mukana on kuvankaappaus ja yhteensopivuus Internetin videokonferenssiohjelman CU-SeeMen kanssa. Kortin hinta on Yhdysvalloissa alkaen 300 dollaria eli 1440 markkaa.\nHauppauge Computer Works on julkistanut uuden tuotteen Windows/TV-korttien valikoimaansa. Win/TV-CinemaPro-televisiokortin avulla Windows 95:n k?ytt?j? saa tietokoneensa ruudulle televisiokuvaikkunan, mink? lis?ksi mukana on kuvankaappaus ja yhteensopivuus Internetin videokonferenssiohjelman CU-SeeMen kanssa. Kortin hinta on Yhdysvalloissa alkaen 300 dollaria eli 1440 markkaa.Win/TV-Cinemapro on Hauppaugen ensimm?inen televisio ikkunassa -kortti, jossa on Plug and Play eli PnP-ominaisuus asentamisen helpottamiseksi. Kortti kykenee n?ytt?m??n televisiokuvaa tarkkuudella 1280x1024 ja 16 miljoonalla v?rill?. Tuote toimii my?s Windows NT- ja Windows 3.1 -k?ytt?j?rjestelmiss?.Yhdysvalloissa kortin voi aikanaan p?ivitt?? vastaanottamaan uusia Intercast data -l?hetyksi?, jotka sovittavat yhteen television ja Internetin Web-sivut. Intercast datan avulla televisio-ohjelmien tuottajat voivat lis?t? TV-l?hetyksiin reaaliaikaista tietoa, joka p?ivittyy Web-sivulle l?hetyksen aikana. Intercast data -tekniikkaa tukevat muun muassa televisioyhti?t NBC ja CNN sek? tietokoneyhti?t Intel, Netscape ja Gateway 2000.


Säännöt – Mikkelin Viihdelaulajat\nLight Music from St.Michel\nYhdistyksen nimi on Mikkelin Viihdelaulajat ja sen kotipaikka on Mikkeli.\nYhdistyksen tarkoituksena on ylläpitää ja edistää viihdemusiikin harrastusta Mikkelissä.\nTarkoituksensa toteuttamiseksi yhdistys järjestää jäsenilleen harjoituksia ja esiintymistilaisuuksia.\nToimintansa tukemiseksi yhdistys kerää jäsenmaksuja ja järjestää konsertteja sekä esiintymistilaisuuksia. Yhdistys voi ottaa vastaan lahjoituksia ja avustuksia (sekä harjoittaa esiintymistilaisuuksissa kahviotoimintaa).\nYhdistyksen jäsenet eivät saa nostaa palkkiota esiintymisistään yhdistyksen järjestämissä tilaisuuksissa.\n3§ JÄSENET JA JÄSENMAKSU\nYhdistyksen jäseneksi voi liittyä henkilö, joka on suorittanut kuoronjohtajan pitämän koelaulun. Yhdistyksen jäsenet hyväksyy hallitus.\nJäsenellä on oikeus erota yhdistyksestä ilmoittamalla siitä kirjallisesti hallitukselle tai sen puheenjohtajalle tai suullisesti yhdistyksen kokouksen pöytäkirjaan. Jäseniltä perittävän vuotuisen jäsenmaksun suuruudesta päättää syyskokous.\n4§ YHDISTYKSEN HALLINTO\nYhdistyksen päätösvaltaa käyttää yhdistyksen kokous, joka ratkaisee yhdistyksen asiat ja määrittelee yhdistyksen toiminnan yleiset suuntaviivat.\nYhdistyksen asioita hoitaa hallitus. Hallituksen tehtävänä on johtaa yhdistyksen toimintaa näiden sääntöjen ja yhdistyksen kokousten päätösten mukaisesti, hoitaa yhdistyksen varoja ja omaisuutta, sekä huolehtia kirjanpidosta ja tilinpäätöksen valmistumisesta.\nHallitukseen kuuluvat syyskokouksessa joka toinen vuosi valittavat puheenjohtaja ja neljä (4) muuta varsinaista jäsentä, sekä kaksi (2) varajäsentä. Hallituksen jäsenten toimikausi on kaksi (2) tilikautta.\nHallitus valitsee keskuudestaan varapuheenjohtajan sekä valitsee sihteerin, rahaston- hoitajan ja muut tarvittavat toimihenkilöt.\nHallitus on päätösvaltainen, kun vähintään puolet sen jäsenistä, puheenjohtaja tai varapuheenjohtaja mukaan luettuna on läsnä. Asiat ratkaistaan yksinkertaisella äänten enemmistöllä. Äänten mennessä tasan ratkaisee puheenjohtajan mielipide.\n6§ TILIKAUSI JA TOIMINNANTARKASTUS\nTilinpäätös tarvittavine asiakirjoineen ja yhdistyksen toimintakertomus on annettava toiminnantarkastajalle viimeistään kaksi (2) viikkoa ennen kevätkokousta. Toiminnantarkastajan tulee antaa kirjallinen lausuntonsa hallitukselle viimeistään viikkoa ennen kevätkokousta.\nYhdistyksen varsinaisia kokouksia ovat kevätkokous, joka pidetään vuosittain ennen maaliskuun loppua ja syyskokous, joka pidetään vuosittain ennen marraskuun loppua hallituksen määräämänä aikana.\nYhdistyksen kokoukset kutsuu koolle hallitus. Kokouskutsu on toimitettava viimeistään seitsemän (7) päivää ennen kokousta joko lähettämällä kutsu sähköpostilla, kirjallisena kullekin jäsenelle tai julkaisemalla kutsu yhdistyksen kotipaikkakunnalla ilmestyvässä sanomalehdessä.\nYhdistyksen ylimääräinen kokous pidetään, kun hallitus katsoo siihen olevan tarvetta, tai kun vähintään kymmenesosa (1/10) yhdistyksen jäsenistä sitä hallitukselta erityisesti ilmoitettua asiaa varten kirjallisesti vaatii. Kokous on pidettävä 14 päivän kuluessa vaatimuksen esittämisestä.\nYhdistyksen kokouksissa on jokaisella jäsenellä yksi (1) ääni.\nPäätökset tehdään yksinkertaisella äänten enemmistöllä. Äänten mennessä tasan ratkaistaan vaalit arvalla, mutta muissa asioissa puheenjohtajan ääni ratkaisee.\n1. Esitetään toimintakertomus, tilinpäätös ja toiminnantarkastajan lausunto.\n2. Hyväksytään toimintakertomus, vahvistetaan tilinpäätös ja päätetään tili- ja vastuuvapauden myöntämisestä hallitukselle ja muille tilivelvollisille.\n3. Käsitellään muut kokouskutsussa mainitut asiat.\n1. Hyväksytään toimintasuunnitelma ja talousarvio sekä päätetään jäsenmaksun suuruus.\n2. Valitaan joka toinen vuosi hallituksen puheenjohtaja ja muut hallituksen varsinaiset jäsenet sekä varajäsenet.\n3. Valitaan varsinainen toiminnantarkastaja ja varatoiminnantarkastaja tarkastamaan yhdistyksen tilejä ja hallintoa. Toiminnantarkastajalla on oltava sellainen taloudellisten ja oikeudellisten asioiden tuntemus, kuin yhdistyksen toimintaan nähden on tarpeellista.\n4. Käsitellään muut kokouskutsussa mainitut asiat.\n9§ SÄÄNTÖJEN MUUTTAMINEN JA YHDISTYKSEN PURKAMINEN\n© 2019 • Mikkelin Viihdelaulajat


Grand Hotel Europe, Luzern, Sveitsi - Vertaile tarjouksia\nHaldenstrasse 59, Luzern, Luzern, Sveitsi\nParhaat tarjoukset Grand Hotel Europe hotellille\nArvostelut: Grand Hotel Europe\nTietoja Grand Hotel Europe\nHotellin Grand Hotel Europe palvelut\nIkkunapaikka, Radio, Terassi/Patio, Perhehuoneita, Tuuletin, Tallelokero, Pyykinpesuhuone, Hissi, Silityspalvelu, Taulu-tv, Lounaspaketteja, Sampoo, Kengänkiilloke, Huonepalvelu, Savuhälyttimet, Kovapuu- ja parkettilattiat, Lämmitys, Pääsy hissillä, Ruokailualueella mahdollisuus fyysiseen etäisyytee...\nKasino, Golf, Tennis, Minigolf\nLippupalvelu, Liikekeskus, Herätyspalvelu, Faksi/kopiokone, Concierge-palvelu, Valuutanvaihto, Kokous-/Bankettitilat, Erityisruokavalioita (pyynnöstä), Opastetun kierroksen tiski, Vieraille on tarjolla kasvosuojaimia, Pääsy avaimella\nHotellin Grand Hotel Europe valokuvat\nMissä Grand Hotel Europe sijaitsee?\nLuzern West9,2 km\nUseimmin kysytyt kysymykset Grand Hotel Europe varaukselle\nKuinka lähellä Grand Hotel Europe on lähintä lentokenttää Zürich?\nLähimmän lentokentän Zürich ja Grand Hotel Europe välinen etäisyys on 48,0 km ja odotettu ajoaika on noin 59min. Ajoaika näiden kahden välillä voi vaihdella vuorokaudenajan ja alueen liikennemäärien mukaan.\nMiten vieraat voivat liikkua helpoiten kentältä Zürich Grand Hotel Europe hotellille?\nOnko Grand Hotel Europe lemmikkiystävällinen?\nGrand Hotel Europe hotellivieraat voivat tuoda mukanaan yleisempiä lemmikkieläimiä, kuten kissoja ja koiria. Jos sinulla on muuntyyppisiä lemmikkejä, suosittelemme ottamaan etukäteen yhteyttä vastaanottoon.\nMikä on hotellin Grand Hotel Europe puhelinnumero?\nJos tarvitset apua Grand Hotel Europe varauksen kanssa soita numeroon +41 41 370 00 11.\nLöytyykö Grand Hotel Europe hotellista WiFi-internetyhteyttä?\nKyllä, Grand Hotel Europe hotellissa on WiFi-internetyhteys hotellivieraille.